GBP/JPY Dijangka Kekalkan Siri Kenaikan Harga

Mata wang Pound Sterling tidak memberi reaksi ketara susulan laporan data inflasi UK yang diterbitkan pada sesi Eropah hari ini.
Indeks harga pengguna mencatatkan kenaikan kepada 0.7% berbanding jangkaan untuk kekal pada 0.6%. Indeks harga pengeluar juga turut mencatatkan bacaan yang positif.
Namun, Pound gagal untuk memaparkan reaksi yang jelas dengan pergerakan harga kekal perlahan.
Pada carta harga pasangan mata wang GBP/JPY, harga masih dilihat bergerak dalam trend bullish menyambung kenaikan harga pada minggu lalu.
Yen Jepun kekal bergerak lemah sebagai mata wang safe-haven ketika sentimen pasaran positif sejak minggu lalu.
Ditambah dengan pengukuhan Pound sebelum ni, dapat dilihat harga telah melonjak dari zon resistance 145.00 sehingga ke paras ketinggian 147.500 setakat dagangan hari ini.
 Sesi Asia menyaksikan harga susut sedikit namun masih bergerak di atas paras sokongan Moving Average 50 (MA50) pada rangka masa 1 jam yang belum memberi isyarat untuk perubahan trend menurun harga.
Jika harga masih meneruskan kenaikan pada sesi-sesi berikutnya, sasaran paras harga terbaru adalah pada 148.500. Paras ini merupakan zon rintangan pada dagangan Mac 2019.
Namun pelabur perlu berhati-hati jika berlaku situasi penurunan harga semula.
Jika harga turun lebih rendah di bawah paras sokongan 146.600 dan juga paras MA50, penurunan lebih rendah dijangkakan menuju zon RBS (resistance become support) pada 145.00 semula.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Buruh Kekal Kukuh Pada Bulan Ogos, Beri Indikasi The Fed Akan Kekalkan Kenaikkan Kadar?

Laporan terbaru menunjukkan majikan A.S mengupah pekerja lebih sedikit daripada jangkaan pada bulan Ogos, membawa indikasi bahawa Rizab Persekutuan berada di landasan yang betul untuk menaikkan kadar faedah 75 mata asas ketiga bulan ini, walaupun kadar pengangguran meningkat kepada 3.7%.
Data NFP meningkat sebanyak 315,000 pekerjaan bulan lepas, lapor Jabatan Buruh dalam laporan pekerjaan yang dipantau rapi pada hari Jumaat. Data untuk Julai disemak sedikit ke bawah untuk menunjukkan senarai gaji melonjak 526,000 berbanding 528,000 seperti yang dilaporkan sebelum ini. Ini menandakan bulan ke-20 berturut-turut berlaku pertumbuhan pekerjaan.
Ahli ekonomi yang ditinjau oleh Reuters telah meramalkan senarai gaji meningkat 300,000. Anggaran adalah dari serendah 75,000 hingga setinggi 450,000. Kadar pengangguran meningkat kepada 3.7% daripada paras terendah pra-pandemi sebanyak 3.5% pada bulan Julai.
Laporan pekerjaan ini dikeluarkan selepas Pengerusi Fed Jerome Powell memberi amaran kepada rakyat Amerika mengenai tempoh pertumbuhan ekonomi yang perlahan dan mungkin peningkatan pengangguran apabila bank pusat AS secara agresif mengetatkan dasar monetari untuk meredakan inflasi.
 Pertumbuhan pekerjaan yang kukuh pada bulan lepas merupakan bukti lanjut bahawa ekonomi terus berkembang walaupun keluaran dalam negara kasar menguncup pada separuh pertama tahun ini dan merupakan satu lagi petanda Fed masih perlu menyejukkan pasaran buruh walaupun terdapat kenaikan kadar faedah.
Fed telah dua kali menaikkan kadar dasarnya sebanyak tiga perempat daripada mata peratusan pada bulan Jun dan Julai. Sejak Mac, ia telah menaikkan kadar itu daripada hampir sifar kepada julat semasanya 2.25% hingga 2.50%. Pasaran kewangan menetapkan kira-kira 70% kebarangkalian kenaikan 75 mata asas pada mesyuarat dasar Fed pada 20-21 September.
Data harga pengguna Ogos yang akan dikeluarkan pada pertengahan bulan juga akan menjadi faktor utama dalam menentukan saiz kenaikan kadar seterusnya.
Purata pendapatan setiap jam meningkat 0.3% pada bulan Ogos selepas meningkat 0.5% pada bulan Julai. Itu mengekalkan kenaikan gaji tahunan pada 5.2% pada bulan Ogos. Indeks US dolar menyusut sebanyak 0.47% kepada paras dagangan 109.185 selepas data pekerjaan dikeluarkan.


Menjelang Mesyuarat FOMC, Apa Jangkaan Untuk Pergerakan EUR/USD?

Sentimen pasaran yang berisiko sebelum ini sedikit diredakan kembali dengan perkembangan positif oleh rundingan keamanan antara Rusia-Ukraine yang diharapkan menjadi pencetus untuk pengakhiran krisis peperangan yang berlarutan beberapa minggu.
US dolar walau bagaimanapun dilihat mengekalkan pengukuhan pada penghujung minggu lalu berkemungkinan akan bersambung pada minggu ini.
Tumpuan pelabur untuk US dolar akan mula beralih kepada mesyuarat FOMC di mana besar kemungkinan Federal Reserve (Fed) bakal meningkatkan kadar faedah selepas beberapa petunjuk diberikan sebelum ini.
Justeru, dagangan awal minggu bakal dijangkakan lebih berpihak kepada US dolar untuk memberi tekanan terhadap mata wang utama yang lain dalam pasaran terutamanya anti-USD iaitu Euro.

Pada carta harga pasangan mata wang EUR/USD, jangkaan harga untuk bergerak dalam trend bullish minggu lalu kembali pudar apabila harga paparkan semula isyarat untuk penurunan harga di penghujung minggu.
Pada Jumaat lalu, harga telah menyambung penurunan selepas terjunan Khamis, di mana harga susut di bawah paras 1.1000 dan terhalang oleh paras rintangan Moving Average 50 (MA50) pada rangka masa 1 jam pergerakan harga di carta EUR/USD.
 Mencecah paras sekitar 1.0900 pada penurunan yang dibuat di penutup dagangan minggu lalu, harga berlegar perlahan di sekitar paras tersebut pada dagangan sesi Asia pembukaan pasaran minggu ini.
Penurunan lebih rendah bakal dijangkakan untuk menuju semula paras support sekitar 1.08000 yang telah cuba dicecah harga pada awal minggu yang lalu.
Dengan jangkaan untuk Fed meningkatkan kadar faedah, harga boleh turun lebih rendah melepasi paras 1.08000 seterusnya menuju ke zon support terbaru dijangka sekitar 1.07000.
Namun waspada sekiranya jangkaan pasaran yang meleset menyaksikan US dolar kembali melemah semula, harga bakal membuat kenaikan menguji semula rintangan awal pada 1.1000.
Kenaikan lebih tinggi bakal menuju pula zon SBR (support become resistance) pada 1.11200 yang menjadi rintangan buat harga pada dagangan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pagi Ini

Matawang dollar USD didagangkan lemah pada sesi pasaran Asia dagangan Khamis setelah permintaan terhadap matawang safe-haven USD terutamanya semakin berkurangan berikutan sentimen pasaran semasa kembali dilihat pulih. Pasaran saham global kembali positif serta matawang EURO turut kembali mengukuh dengan harapan terhadap penyelesaian ke atas krisis belanjawan Itali dalam masa terdekat. Sebelum ini, matawang USD mengukuh ekoran kebimbangan yang melanda pasaran dengan pertumbuhan global yang perlahan dan juga konflik perang dagang Amerika Syarikat dan China yang berlarutan.
Penganalisis pasaran percaya arah kecenderungan nilai matawang USD bakal diukur melalui tempo proses pengetatan polisi monetari oleh Federal Reserve (FED). FED dijangka akan melaksanakan kenaikan kadar faedah kali keempat tahun ini pada Disember nanti, walau bagaimanapun tindakan tersebut menjadi persoalan kepada para pelabur terhadap kekerapan kenaikan kadar faedah oleh FED pada tahun hadapan pula tanpa merisikokan ekonomi domestik, yang mana setakat ini masih seimbang selain kos pinjaman juga turut meningkat.
 Dalam perkembangan matawang komoditi, AUD dan NZD mendapat permintaan yang tinggi selepas kemerosotan dagangan dua hari berturut-turut pada Isnin dan Selasa. Tiada data ekonomi yang dikeluarkan untuk negara-negara ini tetapi matawang ini disokong oleh pergerakan nilai Yuan selepas People Bank of China (PBOC) menyatakan bahawa mereka akan memperlahankan tempo dasar pelonggaran pada tahun hadapan jika pertumbuhan ekonomi China mengukuh. Harga minyak mentah yang kembali pulih pula telah memberi kelebihan kepada matawawang Loonie.
Pound Sterling pula masih berada di bawah tekanan kerana terdapat risiko bahawa Kesatuan Eropah dijangka akan membatalkan sidang kemuncak Brexit khas yang dijadualkan akan berlangsung pada akhir bulan ini jika kesepakatan tidak dicapai. Selagi perjanjian yang jelas belum tercapai, matawang GBP dilihat akan terus tertekan.


Parti Pembangkang UK Sokong Pilihan Raya Umum? – Matawang Pound Kukuh!

Matawang US dolar menyusut berbanding matawang lain pada hari Selasa berikutan para pelabur menanti lebih banyak petunjuk mengenai pengurangan kadar faedah daripada Federal Reserve. Dalam masa yang sama risiko pasaran masih terpacu pada isu Brexit dengan harapan UK tidak akan meninggalkan Kesatuan Eropah tanpa perjanjian.
Indeks US dolar yang mengukur dolar greenback berbanding enam matawang utama didagangkan susut sebanyak 0.07% kepada paras 97.453 setakat jam 11.30 p.m. The Fed dijangka akan mengurangkan kadar faedah buat kali ketiga pada tahun ini dalam perjumpaan pada hari Rabu ini.
 Disisi lain, hubungan perdagangan masih lagi menjadi tumpuan dengan kenyataan Donald Trump pada hari ini bahawa perjanjian perdagangan AS dengan China lebih awal daripada yang dijadualkan walaubagaimanapun tiada rincian yang dinyatakan. Dalam masa yang sama Washington sedang mempertimbangkan sama ada untuk menereuskan penangguhan tarif yang telah ditetapkan.
Matawang safe haven, japanese yen didagangkan mendatar pada 108.93 berbanding US dolar. Matawang GBP mengukuh sebanyak 0.20% berbanding US dolar kepada paras 1.2888, EUR/USD juga kukuh dengan kukuh sebanyak 0.10% kepada paras 1.1109.
Matawang sterling kukuh selepas pemimpin parti Buruh, Jeremy Corbyn mengatakan bahawa beliau dan parti beliau berkemungkinan akan menyokong pilihan raya umum sebelum bulan Disember. Terkini, Kesatuan Eropah (EU) telah menangguhkan tarikh akhir Brexit kepada 31 Januari 2020.


Petunjuk Awal Dari Data ADP Ini Buatkan Pasaran Optimis – Ini Sebabnya!

Laporan terkini menujukkan bahawa pertumbuhan gaji swasta meningkat pada kadar yang lebih pantas daripada apa yang dijangkakan pada bulan Jun berikutan didorong oleh pengambilan pekerja dalam sektor hospitaliti.
Sektor syarikat berjaya menambah 692,000 pekerjaan pada bulan Jun Angka ini jauh mengatasi ramalan pakar ekonomi yang mensasarkan sebanyak 550,000 pekerjaan ditambah. Walaubagaimanapun, jumlah itu menunjukkan penurunan dari 886,000 pekerjaan yang dicatat pada bulan Mei.
Dari sudut pandang industri, pengambilan pekerjaan terbesar adalah datang dari sektor perhotelan dan reakrasi yang mengambil sebanyak 332,000 pekerja. Sektor ini, yang merangkumi bar, restoran, hotel dan perniagaan lain yang berkaitan telah mendapat tempias yang paling teruk dari Covid-19 namun telah menunjukkan keuntungan yang paling besar semasa pembukaan semula ekonomi.
Perkhidmatan pendidikan dan kesihatan juga menunjukkan kenaikan yang kuat, meningkat sebanyak 123,000, sementara perdagangan, pengangkutan dan utiliti meningkat sebanyak 62,000 dan perkhidmatan profesional dan perniagaan menyaksikan pertambahan 53,000 pekerja.
 Ketua ekonomi ADP Nela Richardson berpendapat bahawa petunjuk pekerjaan semakin kuat dengan pertambahan sebanyak 3 juta pekerjaan pada tahun ini walaupun masih belum mencapai tenaga kerja penuh yang dicapai sebelum penularan pandemik.
Laporan pekerjaan ADP menjadi indikasi awal untuk pemain pasraran dalam mendapatkan petunjuk awal mengenai data NFP yang akan dikeluarkan oleh Jabatan Tenaga Kerja pada hari Jumaat.
Ahli ekonomi mejangkakan data NFP akan meningkat sebnanyak 706,000 berbanding dengan bulan Mei yang catat 559,00. Kadar pengangguran diunjurkan turun ke 5.6% dari 5.8%.
Indeks US Dolar catat pengukuhan sebanyak 0.16% kepada paras dagangan 92.188.


US Dolar Kembali Kukuh Selepas Data Pekerjaan NFP Mencatat Pertumbuhan Sederhana!

Matawang US dolar melonjak pada hari Jumaat selepas 3 hari berturut-turut mencatat penyusutan berikutan kebimbangan pasaran mulai reda selepas data non-farm payrolls Amerika Syarikat menunjukkan pertumbuhan yang sederhana.
Matawang greenback mencatat paras tertinggi dalam sesi dagangan berbanding matawang yen dan euro susulan laporan pekerjaan dikeluarkan. Indeks US dolar yang mengukur dolar greenback berbanding enam matawang utama menunjukkan pengukuhan kepada paras 98.550 setakat jam 10.45 p.m
Data yang dikeluarkan menunjukkan Nonfarm payrolls meningkat sebanyak 136,00 pekerjaan pada bulan lepas. Data bulan Ogos pula dinilai semula daripada 130,000 pekerjaan kepada 168,000 bilangan pekerjaan. Dalam masa yang sama, kadar pengangguran jatuh ke paras terendah 50 tahun lalu pada paras 3.5%.
 Menurut penganalisis John Velis, data yang dikeluarkan menunjukkan bahawa pasaran buruh dan ekonomi masih bertumbuh dengan baik walaupun tidak kukuh. Beliau sendiri berpendapat ia juga belum cukup kukuh untuk the fed menghentikan pengurangan faedah pada tahun ini.
Matawang Euro mencatat penyusutan berbanding US dolar sebelum mula mengukuh sedikit kepada paras 1.0978. Matawang GBP terus mencatat penyusutan berbanding US dolar sebanyak 0.26% penyusutan kepada paras 1.2296 setakat jam 10.50 p.m.
Negara UK masih dihimpit dengan kekhuatiran terhadap isu Brexit. Pakar Strategi, David Roche, berpendapat bahawa cadangan Perdana Menteri Boris Johnson untuk membahagikan Ireland merupakan sesuatu yang akan ditolak oleh Kesatuan Eropah dan sukar untuk dilaksanakan.


Bergerak Mendatar, EUR/USD Bakal Melonjak Atau Menjunam Semula?

Tumpuan pada awal pagi Khamis terarah pada minit mesyuarat FOMC yang dinantikan pelabur sejak awal minggu. Tiada impak ketara terhadap pergerakan harga dalam pasaran susulan laporan minit diterbitkan, namun dagangan dolar USD kekal bergerak lemah.
Federal Reserve memberi isyarat bahawa pelonggaran dasar akan dihentikan berikutan dasar semasa dipercayai akan kembali menyokong semula ekonomi Amerika Syarikat di samping jangkaan inflasi akan meningkat.
Sementara itu, ketidakpastian pada perkembangan rundingan dagang antara Amerika Syarikat dan China kekal meningkatkan kebimbangan para pelabur.
Suasana kebimbangan yang berlegar dalam pasaran mendorong dagangan safe-haven untuk mengukuh sementara dagangan dolar USD berada dalam kelompok dagangan berisiko.
Beberapa petunjuk didapati oleh para penganalisis yang menjurus ke arah situasi kegagalan bagi kedua-dua ekonomi gergasi dunia itu untuk mencapai perjanjian.
Dilihat pergerakan harga pada carta pasangan matawang EUR/USD, harga bergerak mendatar dalam julat sekitar 30 pips sejak Selasa lalu.
 Harga bergerak mendatar pada zon SBR (support become resistance) sekitar paras 1.10800 dan 1.10700 sehingga setakat sesi Asia pagi ini.
Harga juga dilihat menguji garisan Moving Average 50 (MA50) sebelum menunjukkan arah pergerakan harga yang lebih jelas.
Jika sentimen kekal berisiko, harga bakal meneruskan kenaikan ke paras lebih tinggi dijangka menuju zon SBR pada 1.11400.
Kenaikan lebih tinggi yang diteruskan akan menguji pula paras resistance di bawah paras 1.11800 di mana paras ketinggian tersebut telah diuji sejak dagangan Oktober lalu.
Namun jika harga kembali membuat penurunan semula, destinasi utama yang dilihat akan menjadi tumpuan harga adalah pada support sekitar 1.10000.
Lihat gambar carta pasangan matawang EUR/USD di bawah untuk rujukan analisis teknikal anda.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang yen mengukuh berbanding US dolar dalam sesi dagangan Asia pada hari Selasa.
US dolar mencatat bacaan 113.45 berbanding yen dalam sesi dagangan Asia dengan penyusutan sebanyak 0.10% . AUD pula mencatat penyusutan sebanyak 0.07% kepada 0.7547 berbanding US dolar. Matawang NZD mencatat pengukuhan sebanyak 0.09% kepada 0.6823 setakat jam 10.15 a.m.
Penyusutan AUD didorong oleh beberapa faktor berikut.

Kelemahan data perumahan dan bacaan sentimen bacaan yang lemah daripada NAB.
Australia mencatat kejatuhan dalam indeks harga perumahan sebanyak 0.2% pada suku tahun ketiga berbanding jangkaan yang mensasarkan peningkatan 0.6%.
Indeks keyakinan perniagaan pula mencatat pada bacaan 6, jatuh daripada bacaan 8. Manakala soal selidik perniagaan mencatat bacaan 12, jatuh dariapada 21 pada bulan November.

Pengukuhan Yen didorong oleh peningkatan harga pengeluaran melebihi jangkaan iaitu 0.4% pada bulan November dan 3.5% setahun.

Indeks US dolar yang mengukur kekuatan matawang greenback berbanding enam kekal stabil pada 93.94 dalam sesi dagangan Asia pada Selasa setakat jam 10.15 a.m.
 Minyak
Harga minyak hampir mencapai paras tertinggi 2015 pada hari Selasa.
Minyak mentah WTI (West Texas Intermediate) bagi kontak penghantaran Disember naik sebanyak 0.26% kepada $58.14 setakat jam 10.15 a.m.
Minyak Brent pula yang didagang ICE Future Exchange di London naik sebanyak 0.46% kepada $65.02 setong setakat jam 10.15 a.m.

Peningkatan harga minyak didorong oleh penutupan saluran minyak laut utara berikutan keretakan yang berlaku pada saluran tersebut.
Saluran minyak UK mengeluarkan 450,000 tong setiap hari dan kini ditutup pada hari Isnin untuk dibaiki.

Emas
Harga emas terus menunjukkaan kejatuhan dalam sesi dagangan Asia pada hari Selasa berikutan tumpuan pada minit mesyuarat FOMC.
Emas dalam niaga-hadapan (futures) di Comex mencatat kejatuhan sebanyak 0.09% pada Selasa kepada $1,245.90 setakat jam 10.15 a.m.


Inflasi UK Capai Paras Tertinggi Lima Tahun Lalu

Harga pengguna (CPI) untuk negara UK mencapai paras tertinggi lima tahun lalu pada November sekaligus memberi tekanan kepada kos sara hidup di Britain.
Dalam laporan pada Selasa, Pejabat Statistik Kebangsaan (ONS) melaporkan kenaikan harga pengguna kepada 3.1%. Paras tersebut adalah yang tertinggi sejak Mac 2012 dan melebihi jangkaan 3.0% dan bacaan sebelum ini.
Pejabat Statistik Kebangsaan mengatakan kenaikan tiket kapal terbang adalah faktor terbesar yang menyumbang kenaikan harga termasuk harga aktiviti rekreasi dan barangan/perkhidmatan seperti permainan komputer.
“Kejatuhan harga barangan dan perkhidmatan kategori (barangan travel dan perkhidmatan kewangan) menjadi faktor terbesar yang membawa kepada penurunan harga,” tambah ONS.
 Inflasi tahunan juga semakin menekan isirumah di Britain dengan pertumbuhan gaji yang berada di paras 2.1%.
Dari segi bulan ke bulan, harga pengguna naik 0.3% pada November berbanding jangkaan kenaikan 0.2% dan kenaikan 0.1% sebelum ini pada Oktober.
Harga-teras (Core-CPI) yang tidak mengambil kira harga makanan, tenaga, alkohol dan tembakau meningkat pada kadar 2.7% bulan lalu seperti yang dijangka.
Indeks harga runcit (RPI) pula meningkat 3.9% dari segi tahunan pada November berbanding kenaikan 4.0% bulan lalu. Jangkaan untuk data kali ini adalah kenaikan 4.1%. Dari segi bulanan RPI naik 0.2% sedikit tinggi daripada kenaikan 0.1% sebelum ini tetapi di bawah jangkaan 0.3%.
GBP/USD melonjak hampir 40 pip selepas data ini dikeluarkan dan ketika ini berada di landasan kenaikan.


Ulasan Kalendar Ekonomi Sepanjang Minggu Ini (12-16 Disember)

Minggu ini menjadi tempoh yang begitu penting dalam pasaran tukaran matawang dunia dengan penetapan kadar faedah dari tiga bank pusat utama dunia iaitu The Federal Reserve, Bank of England dan Switzerland National Bank (SNB). Daripada ketiga-tiga bank pusat ini, pasaran lebih menumpukan kepada penetapan kadar oleh Federal Reserve (Rizab Persekutuan US) kerana kesannya yang begitu besar kepada pasaran tidak kiralah pasaran Forex, ekuiti atau bon.
Moshed.com melihat pasaran pada minggu ini lebih banyak digerakkan oleh penetapan kadar The Fed yang menaikkan kadarnya dari 0.50% kepada 0.75%. Apa yang lebih penting adalah kesan penguatan matawang US dolar disebabkan penetapan kadar pada Khamis berikutan jangkaan kenaikan kadar sebanyak tiga kali kenaikan pada 2017 dan komen yang sedikit hawkish oleh Janet Yellen semasa sidang media.
Manakala dalam data-data petunjuk ekonomi yang lain, news impak tinggi dari US menguasai pasaran pada minggu ini dan juga data dari UK. Secara keseluruhannya data dari US masih menunjukkan pengukuhan dan tiada tanda-tanda aktiviti ekonomi yang semakin perlahan yang mana akan diulas secara lanjut di bawah.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

5 Dis – 9 Dis
12 Dis – 16 Dis

Eur/Usd–Jatuh 368 pip
Eur/Usd-Jatuh 304 pip

Usd/Jpy–Naik 136 pip
Usd/Jpy-Naik 393 pip

Gbp/Usd–Turun 222 pip
Gbp/Usd-Jatuh 352 pip

Usd/Chf–Naik 194 pip
Usd/Chf-Naik 260 pip

Usd/Cad–Jatuh 205 pip
Usd/Cad-Naik 337 pip

Aud/Usd–Naik (ranging) 96 pip
Aud/Usd-Jatuh 259 pip

Nzd/Usd–Naik 153 pip
Nzd/Usd-Jatuh 307 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Pengeluaran Industri China: Selasa

Pengeluaran industri di China meningkat sebanyak 6.2% pada November berbanding tempoh sama tahun lepas. Bacaan ini dikeluarkan oleh Biro Statistik Nasional China (National Bureau of Statistics). Bacaan yang dikeluarkan lebih tinggi berbanding Otober yang mencatatkan 6.1%. Manakala dalam data berasingan, petunjuk ekonomi pelaburan aset-tetap yang juga merupakan petunjuk kepada perbelanjaan jangka panjang meningkat sebanyak 8.3% pada Januari-November. Pelaburan di kawasan bandar (urban) meningkat pada kadar sama sehingga Oktober. Pertumbuhan dalam kategori data ini mula perlahan sejak tiga tahun lepas.

Indeks Harga Pengguna UK (CPI): Selasa

Harga pengguna di UK (CPI) meningkat 0.2% pada November dengan kadar inflasi tahunan naik sebanyak 1.2% dari 0.9% sebelum ini. Jangkaan penganalisis bagi Indeks Harga Pengguna (CPI y/y) ini ialah 1.1%. Bacaan ini merupakan paras tertinggi yang pernah direkodkan sejak 1.4% Oktober 2014. Kadar inflasi teras (core CPI) naik dari 1.2% kepada 1.4% yang lebih tinggi dari jangkaan. Dari segi bacaan tahunan, terdapat kejatuhan dalam kategori makanan dan minuman, manakala kategori yang lain pertama kali merekodkan kenaikan sejak pertengahan tahun 2014 berikutan peningkatan kos pengangkutan jika dibandingkan dengan November 2015.

Tankan Survey, Jepun: Rabu

Bank of Japan’s Tankan survey atau tinjauan terhadap syarikat pembuatan bersaiz besar mencatatkan bacaan 10 berbanding 6 pada suku kedua yang lalu. Data Tankan Survey ini dibuat oleh Bank of Japan (bank pusat Jepun) dan dikeluarkan setiap suku tahunan. Bacaan di atas nilai 0 menunjukkan keadaan yang semakin baik dalam sektor pembuatan Jepun dan begitu juga sebaliknya jika bacaan di bawah nialai 0.

Data pekerjaan, UK: Rabu

Kadar pengangguran di UK kekal pada kadar 4.8% pada Oktober sejajar dengan jangkaan yang juga merupakan kadar terendah sejak September 2005.
Manakala dalam data indeks purata pendapatan menunjukkan peningkatan sebanyak 2.5% dari 2.4% pada bulan sebelum yang juga melebihi jangkaan 2.3% penganalisis. Jika tidak mengambil kira bonus, peningkatan adalah sebanyak 2.6% yang merupakan paras tertinggi sejak Ogos 2015. Kadar pendapatan yang lebih tinggi akan menyokong perbelanjaan pengguna dalam masa terdekat.
Dalam data berasingan data faedah pengangguran (unemployment claimant count) meningkat 2,400 pada November lebih rendah dari jangkaan pasaran sebanyak 6,000. Claimant-count ini telah meningkat empat bulan berturut-turut.

Data Jualan Runcit US: Rabu

Bacaan bagi jualan runcit hanya meningkat 0.1% pada Okotber yang menunjukkan kejatuhan berbanding bacaan yang dicatatkan pada bulan sebelum iaitu 0.6%. Jangkaan bagi data ini adalah 0.4%. Manakala jualan runcit tahunan perlahan berbanding tahun lepas dari 4.2% kepada 3.8%.

Data Inventori Minyak EIA: Rabu

EIA atau Pengurusan Informasi Tenaga melaporkan inventori minyak mentah yang jatuh sebanyak 2.6 juta tong pada minggu berakhir 9 Disember berbanding 2.4 juta penyusutan pada minggu lepas. Jumlah inventori setakat ini ialah 483.2 juta tong.

Penetapan Kadar FOMC: Khamis

Pengerusi The Fed Janet Yellen menyatakan keputusan untuk menaikkan kadar adalah hasil daripada undian daripada keyakinan ekonomi yang semakin baik. Kadar dinaikkan sebanyak 25 mata asas dari 0.50% kepada 0.75%. Beliau menjangkakan kadar baru ini hanya mempunyai sedikit impak kepada ekonomi yang terbukti kukuh.
Dalam analisis ‘dot plot’ The Fed juga telah membangkitkan keyakinan kepada peningkatan kadar pada 2017 di mana ia menunjukkan potensi tiga kali kenaikan pada 2017 berbanding dua kali pada mesyuarat November.
Menurut Yellen, polisi monetari masih akomodatif (accomodative) berikutan keputusan yang telah dibuat. Hal ini hanyalah sederhana berdasarkan Fed Funds Rate di paras 0.75%. Polisi monetari akomodatif ialah tindakan bank pusat menambahkan bekalan wang untuk meningkatkan aktiviti ekonomi.
Perubahan yang dibuat ini disebabkan pengurangan kadar pengangguran yang tidak dijangka sehingga ke paras 4.6%. Ada juga ahli FOMC yang membincangkan tentang potensi perubahan kepada percukaian US untuk melaraskan jangkaan ekonomi mereka.

Data pekerjaan Australia : Khamis

Angka pekerjaan Australia yang dilaporkan menguat memberi kejutan pada bulan November selepas mengharungi tempoh setahun yang amat sukar buat pasaran tersebut. Biro Perangkaan Australia mengumumkan bahawa angka pekerjaan meningkat sebanyak 39,1000 pada bulan November, sekali gus mengatasi ramalan awal sebanyak 20,000 pekerjaan. Kadar pengangguran pula dilaporkan meningkat sehingga 5.7 peratus. Dalam laporan ini juga, angka pekerjaan sepenuh masa melonjak sebanyak 39,300 semenjak September kepada 84,000, memulih daripada kerugian yang dicatat sejak Januari lalu.

Penetapan Kadar SNB: Khamis

Bank Negara Swiss (SNB) mengekalkan kadar faedah pada tahap yang rendah bagi menjaga nilai Franc Switzerland. Bank pusat itu turut mengekalkan Libor Rate pada kadar 0.75 peratus. Menurut SNB dalam satu kenyataan, kadar faedah yang negatif dan campur tangan SNB dalam pasaran pertukaran asing bertujuan untuk menjadikan pelaburan terhadap franc Swiss kurang menarik, sekali gus mengurangkan tekanan ke atas matawang. Bank itu turut memotong ramalan inflasi pada tahun 2017 dan 2018, namun menjangkakan prospek ekonomi bakal berkembang sekitar 1.5 peratus bagi tahun ini dan akan datang.

Penetapan Kadar Bank of England, UK: Khamis

Bank of England melalui Monetary Policy Committee (MPC) mengekalkan kadarnya di paras 0.25% yang menepati jangkaan pasaran. Data-data ekonomi menunjukkan aktiviti ekonomi masih meningkat dalam kadar sederhana yang disokong oleh peningkatan perbelanjaan. Jangkaan kepada situasi perniagaan di UK pula suram dan berkemungkinan aktiviti dalam perniagaan UK akan semakin perlahan. Kadar pengurangan kepada sektor ini akan banyak bergantung kepada perbelanjaan isirumah.

Data Harga pengguna US: Khamis

Harga pengguna US (Consumer Price Index, CPI) naik 0.2% pada November berbanding 0.4% yang dicatatkan pada bulan sebelum. Peningkatan ini adalah sejajar dengan jangkaan pasaran. Dalam bacaan tahunan telah pun meningkat ke paras 1.7% dari 1.6% yang disebabkan oleh impak peningkatan harga tahun lalu dan ini merupakan bacaan tertinggi sejak Oktober 2014.
Harga teras (Core CPI) turut meningkat 0.2% pada bulan sama selepas mencatatkan kenaikan 0.1% pada Oktober yang turut sejajar dengan jangkaan pasaran. Manakala dalam bacaan tahunan peningkatan masih di paras 2.1% yang rsedikit rendah berbanding jangkaan 2.2%.

Jobless claims US: Khamis

Jabatan Buruh US melaporkan 254,000 laporan pengangguran (Jobless claims) dicatatkan bagi minggu berakhir pada 10 Disember yang menunjukkan pengurangan sebanyak 4,000 berbanding minggu sebelum itu yang mencatatkan jumlah 258,000. Data yang dikeluarkan ini lebih rendah dari jangkaan penganalisis sebanyak 255,000. Tuntutan atau permohonan faedah pengangguran berada di bawah 300,000 untuk 93 minggu berturut-turut yang paling lama sejak tahun 1970.

Ucapan Gabenor Poloz: Jumaat

Menurut Semakan Sistem Kewangan Bank of Canada, tahap risiko dalam sistem kewangan Kanada masih tidak berubah sejak enam bulan lalu. Bank pusat sebenarnya masih memerhati dua perkara dalam sistem kewangan Kanada yang mampu memberikan risiko iaitu, isirumah yang mempunyai pinjaman tinggi dan pasaran perumahan yang tidak stabil. Kedua-dua aspek ini selalunya akan bergerak seiring yang boleh dilihat di negara-negara lain.
Gabenor Poloz menyatakan dalam majlis ini, bahawa pihak bank pusat boleh membezakan antara kedua-dua risiko ini khususnya apabila pihak kerajaan menggunapakai polisi-polisi hutang perumahan yang baru yang akan mengurangkan aktiviti dalam pasaran perumahan. Bagi beliau ia masih tetap memberi impak kepada hutang isirumah yang sangat tinggi.
Secara keseluruhan, beliau dilihat tidak memberikan sebarang isyarat tentang polisi monetari. Poloz dilihat lebih yakin inflasi akan meningkat ke tahap sasaran yang mana memberi isyarat bank pusat Kanada tidak akan menggunakan pelonggaran polisi dalam masa terdekat ini .


Penurunan Harga Emas Hari Ini Bukanlah Sesuatu Yang Membimbangkan

Harga emas sedikit tergelincir pada sesi Asia hari ini.
Di bahagian Comex New York Merchantile Exchange, emas bagi penghantaran Disember susut 0.17% satu troy ounce.
Silver futures juga dilihat menurun kepada $20.672 satu troy ounce, manakala copper futures kekal tidak berubah.
 Semalaman, emas melonjak pada hari Selasa kerana Dollar merosot ke paras terendah sejak akhir Jun. Kadar inflasi yang kekal lemah juga dikatakan berpotensi melambatkan jangka masa kenaikan interest rate oleh Fed.
Emas telah ditutup lebih tinggi bagi 6 sesi berturut-turut.
Sebarang kenaikan kadar pada tahun ini bakal menurunkan harga emas. Namun, emas kekal dilihat meneruskan saingan terhadap aset-aset yang juga membawa pulangan yang tinggi.
Bersempena dengan Syawal terakhir ini, elok rasanya kita throwback artikel ini!


Adakah Data Jualan Kereta yang Meningkat di AS Membantu Pengukuhan Logam Hitam?

Harga minyak merosot pada hari Khamis walaupun mendapat sedikit sokongan daripada data jualan kereta di AS dan pengurangan stok bekalan minyak mentah.
Brent futures yang menjadi penanda aras minyak antarabangsa diniagakan pada $56.28 setong selepas turun 18 sen daripada penutup sesi sebelum ini.
Peniaga minyak berkata, penurunan harga minyak hari ini didorong oleh kebimbangan terhadap perlaksanaan perjanjian pembekuan bekalan yang telah dirancang sebelum ini.
Harga minyak mentah secara purata dikatakan akan terbang ke julat diantara $50 hingga $60 setong menurut jangkaan pasaran.
Penganalisis komoditi di Reuters iaitu Wang Tao berkata bahawa trend harga brent mentah secara teknikal boleh pergi setinggi $55.43 setong.
 Di Amerika Syarikat, harga minyak mentah didagang lebih kukuh berbanding pasaran antarabangsa berikutan data jualan kenderaan yang semakin mengukuh, dan laporan stok simpanan minyak mentah komersial.
WTI mentah juga diniagakan menurun sebanyak 10 sen ada $53.16 setong. Institut Petroleum Amerika Syarikat (API) melaporkan bahawa inventori minyak mentah di AS menurun 7.4 juta tong pada minggu berakhir 30 Disember lalu kepada 482.7 juta.
Menurut penganalisis minyak di Oanda Singapura iaitu Jeffrey Halley, minyak mentah akan didagang dengan positif dalam sesi Asia kerana disokong oleh laporan terbabit.
WTI mentah juga mendapat rangsangan daripada jualan kereta dan lori di AS yang meningkat sebanyak 3.1 peratus pada bulan Disember, sekali gus mencecah rekod 17.55 juta pada tahun 2016.
Emas Menambah Tenaga Selepas Mesyuarat Fed Pagi Tadi dinilai Agak Hambar


FOMC Pagi Ini, Nak Buy atau Nak Sell? Baca Preview Ini

Apa yang terjadi pada mesyuarat FOMC bulan Mac dan Mei?
Mesyuarat Federal Reserve (FED) untuk bulan Jun merupakan mesyuarat yang paling penting pada bulan ini. Umumnya, keputusan kadar faedah sentiasa menjadi fokus utama namun kemaskini unjuran ekonomi dan ramalan ‘dot plot‘ lebih menjadi keutamaan tumpuan pelabur pada jam 2:00 pagi sebentar nanti.
Bukan itu sahaja, setengah jam kemudian (2:30 pagi), Pengerusi FED iaitu Jerome Powell akan mengadakan sidang akhbar di mana para wartawan pastinya akan memberi tekanan kepada beliau untuk mendapatkan butiran mengenai komen beliau baru-baru ini. Terdahulu, Powell berkata ekonomi Amerika Syarikat (A.S.) sedang berkembang tetapi atas faktor ketidaktentuan perdagangan, FED akan bertindak mengikut keadaan semasa.
Walaupun beliau tidak mengeluarkan sebarang perkataan “pemotongan kadar faedah’, pelabur menganggap komen itu adalah petunjuk kepada bias pelonggaran dasar monetari.
Berbalik pada bulan Mac 2019, ramalan ‘dot plot‘ jatuh daripada jangkaan untuk kenaikan kadar faedah sebanyak 2 kali pada tahun ini kepada sifar. Seramai 11 orang ahli FOMC mengundi untuk mengekalkan kadar faedah pada paras 2.25%-2.50%, 4 mengundi untuk menaikkan kadar faedah kepada 2.50-2.75% dan 2 orang mengundi untuk menaikkan kadar faedah kepada 2.75-3.00% pada 2019. (Rujuk gambar 1)
Pada bulan Mei pula, tiada sebarang perubahan berlaku pada dasar monetari namun Jerome Powell berkata polisi bank pusat semasa sesuai dengan keadaan ekonomi dan FED tidak melihat sebarang sebab yang kukuh untuk mengubah dasar sama ada menaik atau menurun.

Apa petunjuk yang diperolehi daripada data ekonomi tumpuan Federal Reserve?
Dengan berpandukan indikator data ekonomi tumpuan bank pusat FED iaitu kadar inflasi, pasaran buruh dan pertumbuhan KDNK, keseluruhannya dilihat agak bercampur-campur.
1) Kadar pengangguran A.S. bulan Mei 2019 kekal di paras terendah dalam tempoh 49 tahun pada 3.9%.
2) Indeks inflasi A.S. jatuh kepada 1.8% pada Mei 2019 daripada 2.0% dan di bawah jangkaan pasaran 1.9%.
 3) Pertumbuhan KDNK A.S. sedikit di bawah bacaan sebelumnya iaitu 3.1% berbanding 3.2%.

Apa pula ramalan pasaran untuk perjumpaan bank pusat FED kali ini?
Pada kali ini, pasaran mengjangkakan bank pusat akan mengekalkan kadar faedah semasa pada paras 2.25-2.50%. Hal ini dapat dilihat dalam ‘Fed Fund Futures‘ yang merupakan salah satu petunjuk untuk kebarangkalian dalam pergerakan kadar faedah di Amerika Syarikat.
Sebanyak 75.8% kebarangkalian untuk FED mengekalkan kadar faedah pada kadar semasa untuk mesyuarat hari ini (Rujuk gambar 2).
Namun yang menggusarkan pelabur adalah panduan untuk mesyuarat pada Julai ini di mana 64.7% mengunjurkan penurunan kadar faedah kepada 2.00-2.25%. (Rujuk gambar 3)

Posisi yang sesuai untuk matawang AS Dolar selepas mesyuarat kali ini
Berbalik ‘dot plot‘ pada mesyuarat Mac lalu, terdapat 6 orang ahli FOMC yang memilih untuk menaikkan kadar faedah.
Jika mereka bertukar angin untuk memilih sama ada untuk kekal atau menurunkan kadar faedah, pasaran akan melihat kelemahan matawang USD yang amat ketara. Bukan itu sahaja, ucapan Jerome Powell yang bernada dovish juga dapat memberi impak negatif kepada AS Dolar.
Manakala, andai kata tiada sebarang perubahan pada ‘dot plot‘, intonasi yang baik dari Powell dan unjuran ekonomi yang tidak berubah, AS Dolar bakal mengukuhkan kembali kedudukannya.


USD/CAD Bakal Teruskan Lonjakan Ke Paras 1.3000?

Selain faktor sentimen berisiko, dolar Kanada didagangkan susut di awal minggu ini dipengaruhi oleh pasaran minyak mentah yang merosot di mana emas hitam menjadi sumber eksport utama Kanada.
Faktor yang mendorong kejatuhan harga minyak adalah disebabkan oleh kemunculan varian baru Coronavirus yang bakal membantutkan pemulihan ekonomi di negara-negara utama.
Hal ini dilihat bakal memberi kesan terhadap permintaan minyak yang akan merosot oleh sebab ekonomi negara utama yang masih belum pulih sepenuhnya sekaligus mengehadkan penggunaan minyak mentah.
Justeru, pelabur telah menyaksikan harga pada carta pasangan mata wang USD/CAD melonjak sehingga 170 pips pada Isnin.
Faktor pengukuhan US dolar juga turut menyokong lonjakan harga sehingga ke paras 1.29500 pada sebelum penyusutan semula US dolar pada sesi New York melihatkan harga membuat penurunan semula ke zon RBS (resistance become support) 1.28300.
Dagangan pada Selasa semalam turut melihatkan harga membuat kenaikan semula melepasi paras 1.29000 sebelum harga yang bersambung pada sesi Asia hari ini kembali bergerak di bawah paras tersebut.
 Pergerakan harga di atas paras sokongan Moving Average 50 (MA50) pada rangka masa 1 jam akan kekal memberikan isyarat trend bullish pada carta USD/CAD.
Kenaikan harga yang diteruskan akan menyaksikan harga mencapai paras ketinggian sehingga 1.3000 untuk harga menguji zon resistance tersebut.
Namun jika harga menjunam semula lebih rendah, antara paras tumpuan yang dijangka dituju harga adalah pada zon RBS 1.28300 dan zon RBS 1.27800.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Data Ekonomi Penting Tumpuan Pasaran Minggu Ini (17-21 Oktober 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Inflasi New Zealand (Selasa 5.45 Pagi): Indeks harga pengguna New Zealand untuk bacaan suku ketiga akan diberi tumpuan untuk menilai kesan pengetatan dasar oleh Reserve Bank of New Zealand (RBNZ) sebelum ini. Jangkaan kadar inflasi terbaru menurun dari 1.7% kepada 1.5%.
Minit Mesyuarat Bank Pusat Australia (Selasa 8.30 Pagi): Butiran pada minit mesyuarat Reserve Bank of Australia (RBA) akan diteliti pelabur selepas kenaikan kadar faedah yang lebih perlahan berbanding jangkaan pasaran sebelum ini. Sebarang petunjuk lebih dovish akan memberi kesan penyusutan terhadap dolar Australia.
Data KDNK China (Selasa 10.00 Pagi): Pertumbuhan ekonomi kedua terbesar dunia ini boleh memberi kesan terhadap perubahan sentimen pasaran semasa. Data terbaru diramalkan meningkat walaupun China masih bergelut menangani krisis penularan coronavirus.
 Data Sentimen Ekonomi Eropah Tinjauan ZEW (Selasa 5.00 Petang): Dengan pelbagai faktor yang masih menghimpit Eropah seperti krisis tenaga yang berlarutan, bacaan data tinjauan terbaru kekal diramalkan merosot. Tumpuan terarah pada tinjauan di Jerman sebagai ekonomi terbesar di Eropah.
Data Inflasi UK (Rabu 2.00 Petang): Bacaan inflasi tahunan di UK akan memberi penilaian terhadap dasar monetari yang sedang diterapkan oleh Bank of England (BOE) ketika ini. Pasaran masih memantau perkembangan pelaksanaan dasar oleh bank pusat dan kerajaan yang dilihat tidak sehaluan.
Data Inflasi Kanada (Rabu 8.30 Malam): Indeks harga pengguna di Kanada diramalkan diterbitkan pada angka 0.0% untuk bacaan bulan September, meningkat dari penguncapan 0.3% sebelum ini. Bacaan terbaru ini akan dinilai oleh Bank of Canada (BOC) yang merupakan antara bank pusat yang agresif dalam pengetatan dasarnya.
Data Pekerjaan Australia (Khamis 8.30 Pagi): Pertambahan pekerjaan di Australia untuk bulan September dijangka lebih rendah berbanding bulan sebelumnya. Sementara, kadar pengangguran pula diramal kekal di paras 3.5%.


Pengumuman Data Yang Mengecewakan Dari UK Melemahkan Matawang Sterling

Sterling jatuh berbanding US Dollar pada hari Jumaat selepas pengumuman data yang mengecewakan dari UK. Kebanyakan pelabur juga menanti laporan utama di dalam sektor pekerjaan AS yang akan dikeluarkan malam ini.
GBP/USD mencecah 1.2430 dan kemudiannya meningkat kepada 1.2431 dalam dagangan awal sesi Eropah.
Pejabat Statistik Kebangsaan UK melaporkan bahawa pengeluaran perkilangan menjunam sebanyak 0.1 peratus pada bulan Februari berbanding jangkaan peningkatan sebanyak 0.2 peratus.
Pada asas tahunan, pengeluaran perkilangan meningkat sebanyak 3.3 peratus pada bulan Februari di bawah jangkaan peningkatan 3.9 peratus.
 Pengeluaran perindustrian juga menyaksikan junaman sebanyak 0.7 peratus pada bulan Februari berbanding ramalan peningkatan sebanyak 0.2 peratus.
Bagi tahun ke tahun, pengeluaran perindustrian melonjak sebanyak 2.8 peratus pada Februari di bawah jangkaan kenaikan sebanyak 3.7 peratus.
Pasaran juga menantikan laporan sidang kemuncak diantara Trump dan Presiden China yang bakal memberikan fokus berkaitan dengan hal ehwal perdagangan dan program ketenteraan Korea Utara.
Sterling juga didagang lebih rendah berbanding Euro dengan EUR/GBP meningkat 0.21 peratus kepada 0.8555.
Jepun Perlu Lebih Tegas Dalam Isu Dasar Kewangan : Koichi Hamada


7 Berita Forex Penting Tumpuan Pasaran Minggu Ini (4-8 Jan 2021)

Berikut merupakan data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan Zon Eropah (Isnin 5.00 Petang): Sektor pembuatan di zon Eropah khususnya di Jerman kekal menunjukkan angka bacaan yang berada di paras yang sihat dengan jangkaan bacaan terbaru akan turut baik.
Data PMI Pembuatan UK (Isnin 5.30 Petang): Sektor pembuatan di UK juga kekal di paras angka yang tinggi menunjukkan pengembangan terbaik dalam tempoh 3 tahun.
Data PMI Pembuatan AS Tinjauan ISM (Selasa 11.00 Malam): Walaupun kekal berdepan krisis pandemik dengan angka kes tertinggi di dunia, Amerika Syarikat berjaya mengekalkan sektor ekonomi pada kadar yang baik sehingga menjelang tahun yang baru.
 Minit Mesyuarat FOMC (Khamis 3.00 Pagi): Minit FOMC yang diterbitkan akan menjadi tumpuan pelabur untuk meneliti butiran polisi akhir pada mesyuarat terakhir 2020. Dengan pelonggaran lebih lanjut oleh Fed, pasaran akan menjangkakan nada dovish pada minit.
Minit Mesyuarat ECB (Khamis 8.30 Malam): Bank pusat Eropah akan menerbitkan minit untuk mesyuarat November 2020. Dengan paras inflasi yang rendah, pelabur akan meneliti petunjuk untuk rancangan tambahan pelonggaran ECB pada tahun 2021.
Laporan Pekerjaan NFP AS (Jumaat 9.30 Malam): Menjadi data tumpuan utama di awal bulan, laporan data pekerjaan di Amerika Syarikat akan memberi impak besar terhadap pasaran kewangan. Dijangka angka pertambahan pekerjaan lebih rendah untuk Disember 2020 manakala kadar pengangguran sedikit meningkat.
Laporan Pekerjaan Kanada (Jumaat 8.30 Malam): Diterbitkan bersama laporan NFP, data pekerjaan Kanada akan memberi impak terhadap dagangan dolar Kanada. Pada November, kadar pengangguran telah mencatatkan kejatuhan untuk bulan keenam berturut-turut.


Ini Situasi Pasaran Mata wang Menjelang Data Inflasi AS!

Dagangan sesi Asia menyaksikan US dolar didagangkan sedikit susut ketika pasaran mengambil langkah berhati-hati menjelang keluaran data inflasi Amerika Syarikat.
Terdahulu, raja mata wang itu memaparkan kekuatan untuk bangkit semula dari paras terendahnya pada awal minggu.
Namun, kenaikan yang dicatatkan hanyalah sederhana ditambah pula dengan ketiadaan pemangkin daripada data-data penting untuk menyokong mata wang gergasi itu.
Hari ini, semua tumpuan pelabur terarah kepada data inflasi AS yang dijangka menunjukkan bacaan tahunan tidak berubah pada 5% dan bulanan sedikit meningkat kepada 0.4% pada bulan April.
Pengerusi Federal Reserve (Fed) Jerome Powell telah mengatakan pada minggu lalu bahawa keputusan bank pusat seterusnya akan sangat bergantung kepada data.
Oleh itu, bacaan data inflasi pada malam ini akan menentukan arah pergerakan dolar greenback yang seterusnya.
 Beralih ke pergerakan mata wang utama, pound terus mengukuhkan kedudukannya sebagai mata wang berprestasi terbaik pada dagangan minggu ini dengan didagangkan pada paras tertinggi satu tahun.
Mesyuarat polisi Bank of England (BOE) yang akan berlangsung pada hari Khamis turut menjadi tumpuan pelabur yang dijangka menaikkan kadar faedah sebanyak 25 mata asas.
Sementara itu, mata wang euro melanjutkan penurunan lebih rendah susulan pengukuhan US dolar, sebelum sedikit menokok pada sesi Asia.
Dolar Aussie dan New Zealand pula mendatar pada sekitar paras ketinggian 4 minggu dan 5 minggu berbanding dolar greenback.
Keseluruhannya, pasaran mata wang kekal terhad ketika pasaran menantikan terbitan data utama inflasi AS pada hari ini.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


EUR/USD Menjunam Semula Sasar Zon Terendah 2021 Pada $1.1200

US dolar dilihat telah kembali ke landasan pengukuhannya selepas kebimbangan terhadap ancaman penularan varian coronavirus Omicron kembali membuatkan pelabur berwaspada dan mendorong permintaan terhadap mata wang safe-haven termasuk US dolar.
Sebelum ini, pasaran menyaksikan penyusutan US dolar selepas keputusan mesyuarat FOMC yang bernada hawkish minggu lalu apabila Federal Reserve (Fed) umumkan untuk mempercepatkan langkah pengurangan pembelian bon (tapering).
Sementara mata wang Euro pula berjaya mencuri peluang untuk mengukuh berbanding US dolar selepas keputusan mesyuarat bank pusat Eropah (ECB).

Justeru, pergerakan harga pada carta pasangan mata wang EUR/USD minggu lalu telah mencatatkan kenaikan ke paras ketinggian 1.13600 pada Khamis dengan lonjakan sekitar 140 pips dari paras terendah hari sebelumnya.
Namun pada Jumaat, harga kembali membuat penurunan semula dengan penurunan harian sekitar 110 pips menutup dagangan sekitar 1.12400.
Pelabur akan kembali menjangka penurunan lebih rendah akan berlaku pada minggu ini dengan jangkaan pengukuhan semula US dolar.
 Namun, zon sokongan harga pada 1.12500-1.12400 perlu dilepasi terlebih dahulu selepas beberapa minggu zon tersebut berjaya membendung kejatuhan harga.
Penurunan lebih rendah bakal menyaksikan zon terendah harga untuk tahun 2021 iaitu 1.12000 akan diuji sama ada berjaya ditembusi untuk catatkan paras terendah terbaru atau sebaliknya.
Jika kenaikan harga pula yang berlaku, paras ketinggian minggu lalu menjadi sasaran awal untuk dituju harga selepas memberi isyarat awal perubahan trend bullish semula.
Kenaikan seterusnya dijangka untuk menguji zon resistance tumpuan pada 1.14000 selepas beberapa minggu harga susut di bawah zon tersebut.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Telah Pamerkan Kenaikan Sehingga 270 Pips Sejak Awal Minggu!

Pergerakan harga pada carta pasangan matawang GBP/USD mengelirukan para pelabur berikutan tekanan yang dilihat bagi dagangan Pound sepanjang minggu ini namun harga pamerkan kenaikan yang ketara pada Rabu.
Data ekonomi yang kurang meyakinkan serta masih dibelenggu ketidaktentuan rundingan Brexit EU-UK terus menyebabkan prestasi dagangan merosot Pound.
Namun kenaikan harga pada carta EUR/USD adalah lebih didorong oleh penyusutan matawang US dolar susulan perubahan sentimen pasaran yang berisiko sebelum ini.
Pelabur kembali mendapat keyakinan dalam pasaran setelah disuntik oleh laporan positif ujian peringkat awal penghasilan vaksin Covid-19 yang dihasilkan oleh firma bioteknologi Jerman dan firma farmasi Amerika Syarikat (AS).
Pelabur bakal berwaspada menjelang laporan data pekerjaan NFP AS yang menjangkakan peningkatan pada angka bacaan untuk bulan Jun selepas lonjakan ketara pada bulan Mei.
Harga pada carta GBP/USD telah mencatatkan kenaikan harian sekitar 130 pips pada dagangan Rabu menyambung lonjakan pada hari sebelumnya. Dari paras terendah 1.23600, harga mencapai paras ketinggian sekitar 1.24900.
 Pergerakan harga pada sesi Asia pagi ini mendatar di sekitar paras ketinggian semalam sebelum harga meneruskan kenaikan pada sesi Eropah cuba melepasi paras ketinggian minggu lalu sekitar 1.25300 di zon SBR (support become resistance).
Kenaikan lebih tinggi dijangkakan untuk harga mencapai paras tumpuan 1.26500 atau lebih tinggi lagi mampu menuju zon resistance pada 1.28000.
Sebaliknya jika keputusan data NFP di sesi New York kembali mendorong penurunan harga semula, paras terendah harian semalam iaitu pada 1.23600 di zon RBS (resistance become support) akan kembali diuji.
Penurunan lebih rendah bakal menuju zon support sekitar 1.22500 yang gagal ditembusi harga pada dagangan awal minggu ini.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Berlegar Di Paras Tertinggi 3 Minggu

Komoditi emas meneruskan corak kenaikan yang lebih tinggi pada pembukaan dagangan awal minggu ketika US dolar meneruskan penyusutan dan hasil bon AS pula yang kekal menjunam.
Data indeks harga perbelanjaan peribadi pengguna (PCE) Amerika Syarikat (AS) yang meneruskan peningkatan memberikan petunjuk inflasi bergerak pantas sejak 2005.
Selain daripada itu, penguncupan yang dicatatkan dalam data pertumbuhan ekonomi AS pada suku kedua telah membuatkan jangkaan hawkish daripada Federal Reserve (Fed) semakin berkurang.
Laporan data pekerjaan NFP AS yang bakal diterbitkan pada penghujung minggu ini akan menjadi tumpuan pelabur dengan jangkaan pasaran buruh kekal mengukuh walaupun terdapat ramalan penyusutan dalam penambahan pekerjaan untuk bulan Julai.
Memerhatikan pergerakan harga pada carta XAU/USD yang mengukur nilai emas berbanding US dolar, harga bergerak mendatar pada sekitar zon 1760.00 di penghujung sesi dagangan minggu lalu setelah mencatatkan kenaikan ke paras ketinggian terbaru 3 minggu tersebut.
Pembukaan pasaran di awal minggu ini pula menyaksikan harga masih berlegar di zon tersebut dan mengekalkan pergerakan mendatar di atas paras sokongan Moving Average 50 (MA50) pada rangka masa 1 jam di carta XAU/USD yang masih memberi isyarat pergerakan bullish untuk emas.
 Sekiranya harga berjaya meneruskan peningkatan, kenaikan yang lebih tinggi dijangkakan akan menguji zon tumpuan pada 1785.00 sebelum membuat lonjakan lebih tinggi menuju ke paras ketinggian 1800.00 sekaligus mencatatkan paras ketinggian terbaru 4 minggu.
Sebaliknya, jika harga menunjukkan penyusutan semula di bawah zon 1760.00, pelabur emas bakal berwaspada untuk petunjuk awal berlakunya perubahan trend bearish semula selepas harga juga mula turut bergerak di bawah paras sokongan MA50.
Penurunan yang lebih rendah bagi logam kuning dijangkakan bakal mensasarkan ke zon resistance become support (RBS) 1735.00 untuk diuji, sebelum meneruskan penurunan sehingga mencecah semula ke zon sokongan harga minggu lepas pada 1720.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kedudukan Terkini Matawang Dalam Sesi Dagangan New York, GBP Mengukuh Kembali!

Matawang US dolar kekal stabil berbanding enam matawang utama pada hari Rabu menjelang keputusan the Fed dimana penggubal dasar dijangka akan menurunkan kadar faedah buat pertama kali dalam tempoh lebih 1 dekad.
Tumpuan pasaran kini adalah pada persoalan adakah the fed akan membuka ruang untuk pelonggaran polisi monetari pada masa akan datang bagi menangani pertumbuhan ekonomi global yang perlahan dan konflik perdagangan.
Menurut penganalisis Daiwa Securities, Yukio Ishizuki, the Fed berkemungkinan akan mencuba akan perkara tersebut dan dalam masa yang sama tidak tergesa-gesa untuk pelonggaran monetari polisi pada masa akan datang. Dalam masa yang sama, Jerome Powell tidak berada dalam posisi yang dapat mejanjikan potongan kadar pada masa akan datang.
 Indeks US dolar yang mengukur dolar greenback berbanding enam matawang utama didagangkan sedikit kukuh pada paras 97.820, naik 0.02% setakat jam 10.40 p.m.
US dolar didagangkan rendah berbanding yen pada paras 108.54 dengan menyusut sebanyak 0.05% dan Euro berada posisi jual dan kini didagangkan rendah pada paras 1.1137 berbanding US dolar. Bank Pusat Jepun mengekalkan polisi walaupun terdapat indikasi pelonggaran polisi monetari.
Matawang GBP yang mencatat penyusutan dalam beberapa hari ini berikutan terdapat faktor-faktor bahawa UK akan berundur daripada UK tanpa perjanjian, akhirnya mula mengukuh kembali. GBP didagangkan pada para 1.2240 berbanding US dolar, naik 0.74% setakat jam 10.45 p.m.


USD/CAD Kembali Catat Kenaikan Selepas Penurunan Harga Pada Sesi Asia

Harga minyak mentah mengukuh pada Jumaat berikutan unjuran permintaan minyak pada tahun hadapan yang dikeluarkan oleh OPEC meningkatkan kembali keyakinan pasaran.
Harapan adalah kumpulan pengeluar minyak dan rakan kerjasamanya akan membincangkan pengawalan bekalan serta polisi pengeluaran ketika pertemuan pada bulan hadapan.
Turut menyokong kenaikan harga minyak mentah adalah komen positif Penasihat Ekonomi White House, Larry Kudlow yang menyatakan rundingan dagang Amerika Syarikat dan China semakin hampir ditandatangani.
Faktor kenaikan harga minyak telah mendorong dagangan dolar Kanada untuk mengukuh menuju dagangan penghujung minggu.
Meneliti pergerakan harga pada carta pasangan matawang USD/CAD, harga telah mencatatkan penurunan pada sesi Asia hari ini menyambung penurunan harga pada sesi sebelumnya.
Harga yang bergerak rendah dari garisan halangan Moving Average 50 (MA50) telah turun menguji zon support sekitar 1.32200.
 Namun, harga kembali menunjukkan kenaikan semula berikutan dagangan dolar Amerika Syarikat mula mendapatkan momentum pengukuhan.
Hal ini adalah susulan kenyataan oleh Federal Reserve (Fed) yang menyatakan selesa dengan kadar faedah dan polisi monetari semasa serta yakin terhadap pertumbuhan ekonomi yang kukuh.
Harga kembali membuat kenaikan menguji garisan MA50 untuk cuba kembali meneruskan kenaikan menuju zon resistance pada 1.32700. Paras ketinggian tersebut diuji dua hari sejak Rabu lalu namun harga gagal melepasi kenaikan ke paras lebih tinggi.
Jika harga berjaya menembusi zon resistance tersebut, harga berkemungkinan menuju paras 1.33000 untuk mencatatkan paras ketinggian terbaru.
Namun jika harga kembali menyambung penurunan pada sesi Asia hari ini, penurunan akan melepasi zon support 1.32200 menuju paras tumpuan pada sekitar 1.31900 yang berada pada zon RBS (resistance become support).
Lihat gambar carta pasangan matawang USD/CAD di bawah untuk rujukan analisis teknikal anda.


USD Meroket Lagi, Semua Mata wang Jatuh!

Euro terus gagal mendapatkan sokongan daripada kemenangan Emmanuel Macron dalam pilihan raya Presiden yang menyaksikan mata wang itu menjunam lebih rendah pada pembukaan sesi Eropah.
Dagangan euro yang pada mulanya dibuka tinggi pada sesi sebelum ini, tergelincir kira-kira 0.7% sehingga menyentuh paras terendah terbaharu pada 1.0710 berbanding US dolar.
Dolar Amerika meneruskan kenaikan lebih tinggi pada awal sesi Eropah, dengan keyakinan yang meningkat untuk peningkatan kadar faedah yang lebih agresif daripada Federal Reserve (Fed).
Selain itu, ia turut mendapat dorongan sebagai safe-haven selepas langkah penutupan terbaharu dilaksanakan di Chaoyang, kawasan terbesar di Beijing yang kini diancam penularan Covid-19 selepas Shanghai.
 Sebagai sokongan kepada safe-haven, mata wang yen turut mendapat manfaat daripada kebimbangan ini, memperlihatkannya meningkat berbanding mata wang utama lain dan kekal stabil meskipun US dolar melonjak lebih tinggi.
Harga emas pula sebaliknya dengan mempamerkan penyusutan ke paras terendah lebih tiga minggu.
Pound turut susut ke paras terendah terbaharu sejak September 2020, membawanya didagangkan lemah pada sekitar harga 1.2750 berbanding greenback.
Di sisi lain, dolar Aussie dan New Zealand juga jatuh lebih parah susulan ancaman baharu Covid-19 di Beijing, selain turut menyaksikan dagangan arang batu dan bijih besi masing-masing junam 5% dan 9%.
Dolar Kanada pula suram di paras terendah hampir satu bulan, di samping turut dihimpit oleh penyusutan dalam dagangan minyak mentah dunia berikutan sentimen negatif di China.


Euro, Aussie Memaparkan Prestasi Yang Merosot Pada Dagangan Hari Ini

Secara keseluruhannya untuk dagangan hari ini, matawang Aussie dan Euro merupakan matawang yang paling ketara membuat pergerakan pada dalam sesi Asia dan Eropah.
Kelemahan Aussie berpunca daripada pelabur yang semakin khuatir menjangkakan bank pusat Australia akan menurunkan kadar faedah sekali lagi selepas kadar diturunkan pada mesyuarat sebelum ini.
Laporan minit mesyuarat mengesahkan ahli mesyuarat memutuskan untuk menurunkan kadar faedah kepada 25 mata asas adalah didorong oleh faktor pasaran buruh dan dengan jangkaan polisi yang lebih longgar untuk mesyuarat akan datang.
 Sementara itu matawang Euro pula dipandu oleh ucapan Presiden Mario Draghi. Beliau dalam ucapannya menyatakan tindakan penuurunan kadar adalah sebahagian daripada rancangan bank pusat. Jika unjuran tidak menunjukkan sebarang perubahan yang positif, tambahan ransangan adalah diperlukan.
Tidak cukup dengan itu, kadar inflasi zon Eropah juga turut menekan matawang ini di mana disahkan pada paras terendah dalam tempoh 1 tahun. Kadar inflasi tahunan kawasan Eropah turun kepada 1.2% pada bulan Mei 2019 daripada 1.7% pada bulan sebelumnya dan merupakan kadar terendah sejak April tahun lepas.
Dalam perkembangan lain pula, Yen berada di landasan yang terbaik dalam prestasinya apabila disokong oleh sentimen pasaran yang tidak menentu akibat kebimbangan pelabur mengenai ketegangan perang dagang dan pertumbuhan ekonomi global yang perlahan.


Mampukah EUR/USD Melonjak Menjelang Ucapan Joe Biden?

Seperti yang dijangkakan, mata wang Euro masih berisiko untuk bergerak kukuh selepas tekanan ekonomi yang mendesak tindakan sekatan pergerakan lebih ketat khususnya di Jerman bagi membendung penularan jangkitan virus.
Oleh itu, dapat dilihat pergerakan harga pada carta pasangan mata wang EUR/USD mula membuat penurunan semula selepas kenaikan harga gagal dikekalkan.
Slain itu juga, US dolar turut pamerkan peningkatan semula dalam pasaran disokong oleh data ekonomi yang baik menunjukkan sektor pengguna pada Disember menyokong kenaikan kadar inflasi seperti yang dijangkakan.
Pelabur juga berkemungkinan mengambil keputusan untuk keluar dari pasaran dan mengambil keuntungan posisi terdahulu sementara menantikan kenyataan Joe Biden berkenaan pakej rangsangan ekonomi AS.
Harga pada carta EUR/USD dilihat terhalang kenaikan setakat zon minor SBR (support become resistance) pada 1.22200 sebelum penurunan harga dipamerkan pada dagangan Rabu semalam.
Namun penurunan harga masih menguji zon RBS (resistance become support) sebelum ini dengan paras sokongan 1.21500 diuji.
 Bersambung pada sesi Asia pagi ini (Khamis), harga bergerak mendatar pada zon RBS dan juga mula berada di bawah halangan dinamik Moving Average 50 (MA50) yang berkemungkinan memberi isyarat untuk penurunan harga lebih rendah.
Jika harga teruskan penurunan, zon tumpuan pada 1.20900 dilihat menjadi destinasi sasaran harga seterusnya.
Namun sekiranya harga berjaya melonjak kembali, paras SBR 1.22200 akan diuji sekali lagi sebelum harga tembus menuju pula ke zon SBR 1.22500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kecewa Dengan Laporan Pekerjaan Australia, Dolar Aussie Terima Tekanan Berganda!

Pekerjaan di Australia mengalami kejatuhan ketara dalam tempoh tiga tahun pada bulan lepas, berdasarkan data yang dikeluarkan oleh Biro Statistik Australia. Dengan ini, ia menekankan bahawa perlunya rangsangan untuk memulihkan aktiviti ekonomi dan upah.
Kadar pengangguran Australia mencatatkan peningkatan sehingga 5.3% pada Oktober 2019 daripada bacaan terdahulu 5.2% dan juga tersasar daripada jangkaan pasaran. Bilangan penganggur meningkat sebanyak 17,100 manakala pekerjaan jatuh 19,000 daripada penambahan sebanyak 15,000 yang dijangkakan.
Data yang mengecewakan ini juga akan memberi tekanan politik kepada kerajaan konservatif Perdana Menteri Australia Scott Morrison untuk melancarkan tindakan fiskal untuk ekonomi. Setakat ini, Morrison menolak untuk bertindak dengan menyatakan kekuatan dalam pasaran buruh masih kukuh.
 Dengan kejatuhan terbesar sejak akhir 2016 iaitu sebanyak 19,000 pekerjaan pada Oktober, ia akan memberi situasi yang sukar buat Morrison untuk mempertahankan kedudukannya.
Setakat ini, kesan pemotongan kadar faedah dilihat hanya memberi impak kepada inflasi harga rumah walaupun bank pusat Australia telah mengurangkan kadar faedah sebanyak tiga kali dalam tahun ini sehingga mencapai paras terendah pada 0.75%.
Susulan daripada itu, dolar Australia jatuh kepada 0.6812 berbanding dolar USD di awal dagangan sesi Asia. Sementara ketidakpastian terhadap perjanjian perdagangan AS dan China memberi tekanan kepada dagangan dolar Aussie berbanding yen, bacaan pekerjaan Australia yang merosot terus mendorong penyusutan ke atas matawang itu.
Selain itu, Westpac menjangkakan kadar pengangguran akan mencapai 5.6% pada pertengahan 2020, dan menyatakan ekonomi Australia masih jauh daripada sasaran pekerjaan penuh oleh Reserve Bank of Bank Australia (RBA) pada 4.5% dan jika bank mahu menggunakan dasar monetari sebagai pemacu ke arah itu, lebih banyak perkara yang perlu dilakukan.


Kadar Inflasi Malaysia Merosot 4 Bulan Berturut-Turut

Kadar inflasi di Malaysia bagi bulan Jun 2020 susut 1.9% akibat penurunan komponen pengangkutan ekoran kejatuhan harga minyak.
Menurut Ketua Statistik Jabatan Perangkaan, Datuk Seri Dr. Mohd Uzir Mahidin dalam satu kenyataan hari ini, komponen pengangkutan menurun sebanyak 14.3%.
Ujar Mohd. Uzir, penurunan keseluruhan Indeks Harga Pengguna (IHP) didorong oleh penurunan dari segi pengangkutan, perumahan, air, elektrik, gas dan bahan bakar lain (-2.6%), pakaian dan kasut (-1.1%), peralatan rumah dan penyelenggaraan isi rumah secara rutin (-0.2%) yang menyumbang kepada 45.7% daripada keseluruhan wajaran IHP.
 IHP tanpa bahan bakar berada pada kadar positif 0.2% pada bulan lalu berbanding 0.1% pada Mei lalu.
Bagi suku kedua tahun ini, IHP merosot sebanyak 2.6 peratus kepada 118.2 berbanding 121.3 pada suku yang sama untuk tahun sebelumnya.
IHP terus mencatatkan penurunan untuk bulan keempat berturut-turut pada tahun ini. April lalu, IHP merekodkan penurunan paling teruk sejak 2010 iaitu sebanyak 2.9 peratus.


Data Jualan Runcit UK Terus Menyokong Kenaikan Pound

Selepas Poud Sterling melonjak ekoran komen positif Ketua Perunding Brexit Kesatuan Eropah (EU), Michel Barnier berkenaan isu sempadan Ireland, tumpuan pasaran pada sesi Eropah terarah pula data jualan runcit di UK yang turut mempengaruhi pergerakan matawang British tersebut.
Kadar jualan runcit di UK untuk bacaan pada bulan Jun meningkat kepada 0.1% lebih tinggi berbanding jangkaan peningkatan -0.3% daripada paras -0.5% pada bacaan bulan sebelumnya.
Bacaan yang positif tersebut menambahkan lagi momentum lonjakan harga pada awal permulaan dagangan sesi Eropah terhadap pergerakan Pound Sterling.
Walaupun bacaan yang diterbitkan adalah baik, namun jika dilihat secara lebih terperinci, jualan di premis makanan menurun untuk pertama kali pada tahun ini dan kadar jualan jabatan makanan terus menurun untuk suku tahun kedua.
Tumpuan pasaran pada malam ini pula akan beralih pada data ADP NFP di Kanada yang mengukur kadar pertambahan pekerjaan bagi sektor swasta dan turut dikeluarkan bersama adalah data tuntutan bagi yang tidak bekerja di Amerika Syarikat.
 Matawang komoditi masih berjaya mengekalkan pengukuhan setakat minggu ini dengan dolar Australia yang berjaya melonjak walaupun data pekerjaan yang dikeluarkan pada sesi Asia mencatatkan bacaan yang lemah.
Dolar New Zealand juga masih kekal mengukuh berbanding dolar Amerika dan berjaya mencapai paras tertinggi tiga bulan.
Dolar Kanada turut stabil didorong oleh kestabilan pasaran minyak mentah berikutan data produk bekalan di Amerika Syarikat meningkat bakal mengurangkan permintaan terhadap minyak mentah.
Sementara itu, matawang utama iaitu dolar Amerika Syarikat masih lagi bergerak lemah dalam pasaran semasa setelah penurunan pada hasil pulangan AS dan juga terkesan dengan data perumahan yang dikeluarkan merosot semalam.
Pelabur turut berwaspada menantikan perkembangan terbaru rundingan dagang antara Amerika Syarikat dan China. Sementara itu juga, luahan dan keluhan Donald Trump terhadap China turut membuatkan pelabur lebih berhati-hati ke arah sentimen pasaran yang bakal berisiko kembali.


Moshed Ceritakan Bagaimana Untuk Kekalkan Profit Forex Anda

Anda mungkin pernah mendengar perbualan dari rakan traders yang lain tentang ‘Bro, jangan cut loss bro nanti untung lah tu’ atau ‘Biarkan je lah nanti profit lah tu’ walaupun keadaan pasaran ketika itu telah berubah pergerakannya .
Adakalanya ada juga yang jenis suka mengalihkan ‘Stop Loss’ kerana tidak sanggup untuk rugi. Sebenarnya itulah antara punca anda tidak meraih keuntungan dalam trading forex ini.
Jadi di Moshed.com ini saya berminat untuk berkongsi bagaimana untuk memastikan anda meraih keuntungan walaupun dalam keadaan pasaran yang ‘ranging’ ataupun ‘sideway’ mahupun dalam keadaan pasaran yang ‘trending’.
#1 – Kekalkan ‘Take Profit’
 Peraturan ini berkait rapat dengan trading plan anda. Pastikan anda mengira nisbah untung rugi sebelum membuat keputusan untuk entry. Sebagai contoh, jika anda tetapkan nilai lot bersamaan $1 jadi riskkan 20pips bersamaan $20 dan reward mestilah melebihi risiko iaitu 40 pips bersamaan $40. Jadi nisbah untung rugi ialah 1:2.
#2 – Break-Even
Teknik Break Even ini mungkin ramai yang sudah mengetahuinya tetapi jarang untuk manfaatkannya. Biasanya saya akan mengalihkan stop loss saya ke harga di mana saya entry. Maksudnya begini, setelah anda entry dan profit telah running sebanyak 30 pips. Anda boleh mengalihkan stop loss anda di harga di mana anda entry untuk memastikan tidak rugi. Mudah bukan?
#3 – Re-Entry
Anda boleh manfaatkan keuntungan anda. Jika anda hold sesuatu position terlalu lama, mungkin anda takut ia akan berpatah balik dan mencari Stop Loss anda. Caranya ialah anda perlu tutup terlebih dahulu keuntungan awal dan mengunakan nilai keuntungan tersebut sebagai risiko sanggup rugi untuk re-entry semula. Jadi anda hanya akan merisikokan keuntungan tadi.


Analisis Teknikal EUR/USD – Timeframe H1 – 27/11/2018

Matawang USD kembali didagangkan mengukuh pada sesi pasaran New York semalam setelah ketengangan perang dagang di antara Amerika Syarikat dan China kembali memuncak dan menjadi tumpuan dalam pasaran. Dengan sentimen pasaran yang kembali berisiko, dollar USD antara yang berstatus matawang safe-haven akan mendapat permintaan tinggi daripada para pelabur. Sementara itu, perkembangan krisis bajet Itali dilihat menunjukkan tanda yang positif di mana Itali dilaporkan akan mengurangkan sasaran defisit belanjawan mereka bagi meredakan ketegangan bersama Kesatuan Eropah (EU), namun Timbalan Perdana Menteri Itali, Salvini tidak memberi jaminan pengurangan defisit itu akan ke paras 2% seperti yang ditetapkan oleh EU. Presiden Draghi meyedari akan pertumbuhan yang perlahan pada ekonomi di zon Eropah dan pelabur berkemungkinan menjangkakan bank pusat tidak akan mengetatkan dasar monetari dalam masa yang terdekat ini. Dilihat pergerakan harga pada chart pasangan matawang EUR/USD untuk sesi dagangan semalam menunjukkan kenaikan harga pada sesi pasaran Asia melepasi paras Magic Pivot, namun sentimen pasaran yang kemudiannya lebih memihak kepada USD melihatkan harga membuat penurunan lebih rendah semula dari paras Magic Pivot tersebut sehingga ke dagangan pasaran New York ditutup.
Pada sesi pasaran Asia hari ini, harga dilihat bergerak perlahan dan berada lebih rendah dari paras Magic Pivot 1.1345 hari ini. Jika harga gagal membuat kenaikan lebih tinggi, jangkaan harga akan meneruskan penurunan menuju ke paras support pada 1.1306 (MagicS1) yang merupakan paras tumpuan harga pada chart EUR/USD. Harga yang berjaya mengekalkan momentum penurunannya dilihat akan menuju ke paras support 1.1285 (MagicS2) sebelum penurunan yang diteruskan boleh mencecah sehingga ke paras sekitar 1.1247 (MagicS3).
Namun, jika harga bergerak membuat kenaikan melepasi paras Magic Pivot 1.1345 berkemungkinan paras awal yang dituju harga adalah ke paras resistance terdekat iaitu pada 1.1366 (MagicR1). Kemudiannya, kenaikan harga seterusnya dijangka akan ke paras 1.1405 (MagicR2) untuk mencari paras ketinggian semasa yang baru. Dan sedikit lagi kenaikan akan melihatkan harga menguji zon ketinggian harga sebelum ini pada minggu lalu sekitar paras resistance 1.1426 (MagicR3).
 Terus ikuti perkembangan ekonomi dan politik di zon Eropah yang semakin rancak dan menjadi perhatian para pelabur seluruh dunia. Tidak lupa juga kepada isu perang dagang AS-China yang kembali menghangatkan pasaran semasa. Kawal dagangan anda sebaik mungkin dengan menggunakan indicator Moshed Magic Line untuk melengkapkan analisis teknikal anda.

Paras support: 1.1306, 1.1285, 1.1247.
Paras resistance: 1.1366, 1.1405, 1.1426.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ooo.. Patut La EUR/USD Awal Sangat Buat Kenaikan

Pergerakan pasaran berkemungkinan suram pada minggu terakhir dagangan untuk tahun 2020 di mana pelabur akan mengambil langkah untuk tidak berada dalam pasaran sempena perayaan krismas dan juga sambutan tahun baru.
US dolar bergerak susut pada sesi Asia pagi ini bagi memulakan dagangan minggu ini susulan laporan terbaru bahawa Donald Trump telah menandatangani pakej bantuan ekonomi yang bernilai $2.3 trilion termasuk bantuan $600 untuk rakyat Amerika.
Sentimen positif ini bakal memberi kesan lebih lemah buat US dolar di samping memberi ruang untuk mata wang utama yang lain kembali meningkat.
Pada carta pasangan mata wang EUR/USD, harga telah menunjukkan kenaikan dari paras sokongan 1.21800 pada zon RBS (resistance become support).
Setakat jam 10.30 pagi waktu tempatan, harga telah menunjukkan kenaikan sekitar 30 pips menguji paras rintangan pada dagangan Khamis dan Jumaat minggu lalu.
Kenaikan yang turut melepasi paras halangan Moving Average 50 (MA50) pada rangka masa 1 jam pergerakan harga telah memberi isyarat awal untuk trend bullish pada carta EUR/USD.
 Kenaikan yang berjaya diteruskan bakal menguji zon rintangan pada ketinggian 1.22500-1.22700 sebelum kenaikan seterusnya bakal menuju ke paras 1.23000.
Sebaliknya jika harga kembali membuat penurunan semula, zon RBS 1.21800-1.21500 akan diuji sekali lagi yang sebelum ini menjadi zon sokongan harga.
Namun jika penurunan menembusi zon tersebut, harga dilihat akan menuju ke zon support di bawah paras 1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H4 – 29/1/2018

Secara keseluruhan, pergerakan GBP/USD secara teknikalnya masih dalam mood bullish(HL,HH,HL,HH) sejak tahun lalu lagi dan mencapai harga tertinggi pada bulan ini pada harga 1.4344. Harga kini mulai membentuk wave bearish di timeframe H1 dan peluang yang boleh diperhatikan adalah ke paras harga yang berpotensi untuk ia retrace/pullback.
 Dan jika GBP/USD breakout Key Support harian 1.4090 ia akan mulai membentuk wave bearish dan mencapai ke level support seterusnya iaitu 1.4000 atau ke sekitar 1.3914. Oleh itu, peluang ‘short’ sementara boleh diperhatikan ketika ini dan target ke paras level-level support.
Oleh itu, sebarang penurunan adalah retracement ketika ini dan untuk ‘long’ pula perlu memperhatikan berlakunya signal buy pada sekitar support-support tersebut dan selagi GBP/USD tidak breakout support mingguan 1.3600, mood bullish masih dikuasai. Pasaran juga tertumpu pada ucapan gabenor BOE pada esok hari.
p/s : BOE Carney Speaks pada 11.30pm waktu Malaysia – Selasa/30 Januari 2018


EUR/USD Sambung Melonjak Ke Paras Tertinggi 2 Minggu

Data tuntutan pengangguran AS yang meningkat serta penurunan pada hasil perbendaharaan AS telah menambahkan tekanan buat dagangan US dolar di penghujung minggu.
Situasi ini telah memberi ruang untuk kebanyakan mata wang utama lain dalam pasaran untuk mengukuh terutamanya mata wang Euro.
Pergerakan harga pada carta pasangan mata wang EUR/USD telah meneruskan peningkatan ke paras tertinggi 2 minggu setelah melepasi paras rintangan 1.19000 semalam.
Gabenor bank pusat Austria, Robert Holzmann mengatakan bahawa European Central Bank (ECB) berkemungkinan akan mula mengurangkan pembelian bon (tapering) pada musim panas nanti dan bakal menyokong pengukuhan semula mata wang Euro.

Dagangan Khamis semalam melihatkan harga kembali melonjak selepas menguji paras sokongan Moving Average 50 (MA50) pada rangka masa 1 jam sebelum menembusi rintangan 1.19000 pada sesi New York.
Hampir menyentuh paras ketinggian 1.19300, harga susut semula dan bergerak perlahan sehingga bersambung pada dagangan sesi Asia pagi Jumaat.
 Harga sedikit menurun dan pelabur akan menunggu reaksi harga pada paras 1.19000 yang dilihat sebagai zon RBS (resistance become support) yang baru.
Berkemungkinan dengan penyusutan US dolar yang berterusan, harga akan menyambung semula kenaikan untuk mencatatkan paras ketinggian terbaru minggu ini dengan sasaran destinasi seterusnya adalah pada 1.2000.
Sekiranya harga susut di bawah zon 1.19000 dan juga paras sokongan MA50, pelabur perlu bersedia untuk situasi penurunan harga semula pada carta EUR/USD.
Penurunan awal dijangka ke paras sekitar 1.18400 sebelum ke zon RBS (resistance become support) 1.18000 yang menyokong lonjakan harga di awal minggu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Waspada Menanti Data Inflasi AS

Pergerakan mata wang yang berhati-hati terus menghiasi pasaran menjelang penerbitan data inflasi Amerika Syarikat pada malam ini.
Raja mata wang US dolar membataskan pergerakannya dengan terus berlegar di sekitar harga yang sama berbanding pesaing utama yang lain.
Menjelang penerbitan data inflasi, White House memberi amaran bahawa harga pengguna tahunan akan meningkat lebih tinggi pada Januari sehinggga mencecah 7.3% daripada 7.0% yang dicatatkan sebelumnya.
 Bagaimanapun, pasaran saham Wall Street masih lagi tenang dengan ditutup hijau pada sesi New York sebelum ini yang disokong oleh lonjakan dalam sektor teknologi dan laporan pendapatan yang kukuh.
Sementara itu, mata wang euro kekal stabil di sekitar paras ketinggian satu minggu ketika pelabur menghadam kenyataan daripada penggubal dasar Bank Pusat Eropah (ECB) Francois Villeroy yang mengatakan reaksi pasaran terhadap ECB baru-baru ini adalah berlebihan.
Di samping itu, pound pula sedikit susut, memadamkan keuntungan sederhana yang dicatatkan pada sesi dagangan semalam. Ketidakpastian yang membelenggu politik dan Brexit UK merencatkan pound dari meneruskan kenaikan.
Mata wang berkaitan komoditi, dolar loonie didagangkan sedikit berubah, kurang terkesan dengan kenyataan Gabenor Bank Pusat Kanada (BOE), Tiff Macklem yang mengatakan lonjakan inflasi dipengaruhi oleh masalah gangguan rantaian bekalan.


Perdagangan Australia Perlahan Pada Jun, Aussie Tertekan

Perdagangan Australia pada Jun semakin perlahan berbanding sebelum ini di mana lebihan dagangan (trade surplus) merosot berikutan faktor komoditi.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Lebihan dagangan berjumlah A$856 billion pada Jun, jatuh mendadak dari A$2.02 billion pada Mei. Jangkaan kali ini Australia merekod lebihan sebanyak A$1.78 billion.
 Eksport pada Jun naik 1% selepas meningkat 9% yang jauh lebih besar pada bulan sebelum itu. Manakala import pula naik 2% lebih banyak berbanding sebelum ini hanya naik 1%.
Gambaran perdagangan Australia kekal berkembang pada Jun dipandu oleh eksport komoditi. Ekonomi pada tempoh sama banyak disokong oleh perbelanjaan pengguna dan perniagaan. Pertumbuhan ekonomi pada suku pertama merekod kenaikan 0.3%.
Aussie Dolar didagang lebih rendah pagi tadi selepas data ini dikeluarkan. AUDUSD setakat ini telah jatuh 0.49% setakat pukul 2.58 petang.


AUD/USD Pamer Corak Kenaikan, Namun Pelabur Berwaspada

Walaupun masih dalam situasi yang tidak menentu, sentimen pasaran yang dinilai beransur pulih telah menyokong pemulihan bagi dagangan mata wang komoditi di samping penyusutan US dolar yang masih berterusan di awal minggu.
Dolar Australia pamerkan pergerakan positif pada sesi Asia pagi ini (Selasa) dengan tumpuan pada minit mesyuarat bank pusat Australia yang diterbitkan.
Reserve Bank of Australia (RBA) bakal mengekalkan dasar monetari longgar dijangka sehingga 2024 dan kadar faedah tidak akan ditingkatkan sehingga mencapai sasaran 2-3%.
Minit mesyuarat dilihat tidak memberi kesan penurunan nilai dolar Aussie, sebaliknya disokong oleh kenyataan oleh Setiausaha Perbendaharaan Australia, Steven Kennedy yang mengatakan pemulihan ekonomi Australia adalah lebih kukuh berbanding negara-negara yang lain.
Dengan faktor penyusutan US dolar, harga pada carta pasangan mata wang AUD/USD berjaya meneruskan corak kenaikan harga pada awal minggu ini walaupun momentum dilihat agak perlahan.
Pada dagangan semalam, harga membuat kenaikan semula selepas penurunan pada awalnya disokong pada paras sokongan Moving Average 50 (MA50) pada rangka masa 1 jam bersambung sehingga hari ini.
 Kenaikan harga dilihat diteruskan pada sesi Eropah untuk menuju paras rintangan 0.783000 pada zon SBR (support become resistance).
Kenaikan yang lebih tinggi berjaya diteruskan bakal mengatasi paras ketinggian minggu lalu untuk menuju zon 0.79200 sebelum tumpuan utama terarah pada resistance 0.80000.
Jika situasi penurunan harga berlaku pula, zon RBS (resistance become support) pada 0.76500 dilihat akan menjadi paras sokongan untuk menghalang harga susut lebih rendah.
Harga yang masih meneruskan penurunan seterusnya akan menuju ke zon support pada julat 0.75700 dan 0.75300 yang diuji pada dagangan Mac lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Terkini Pasaran Forex Pada Awal London Open

Matawang Euro jatuh pada Isnin dengan US dollar membuat kenaikan menjelang rundingan perdagangan AS-China pada Rabu dan Khamis. Pelabur berharap pertemuan ini dapat membuka ruang kepada rundingan pegawai tertinggi kedua-dua negara di masa akan datang.
Pasaran sedia maklum bahawa rundingan ini dijalankan oleh pegawai bawahan dan dijangka tidak memberikan kesan yang signifikan kepada pasaran.
Minggu lalu kita telah melihat kejatuhan matawang Lira Turki dan juga peningkatan US dollar yang disebabkan oleh risiko dalam pasaran yang termasuk perang dagang.
Indeks US dollar yang mengukur kekuatan matawang greenback berbanding beberapa matawang utama yang lain membuat kenaikan 0.24% setakat pada pukul 5.36 petang.
 Major pair seperti EUR/USD setakat ini membuat penurunan sebanyak 0.29%, di mana GBP/USD merekodkan kejatuhan 0.10%. USD/JPY pula naik 0.14%, USD/CAD didagangkan meningkat 0.06%. USD/CHF pula sedikit menguat 0.05%. Pair AUD/USD dan NZD/USD masing-masing merekodkan penurunan 0.12% dan 0.26% setakat ini. Matawang terkuat setakat ini adalah US dollar, manakala matawang paling lemah adalah Euro.
Tumpuan pasaran pada minggu ini akan terarah kepada dua event yang melibatkan dasar monetari iaitu minit mesyuarat FOMC dan juga simposium Jackson Hole. Selain itu, bank pusat Eropah juga akan mengeluarkan minit mesyuaratnya pada Khamis.
Matawang GBP juga melemah pada Isnin dengan pengukuhan US dollar secara keseluruhan ketika ini. Sterling mengalami kejatuhan enam minggu berturut-turut berbanding US dollar yang merupakan kejatuhan terburuk sejak tahun 2014.
Tinggal lagi lapan bulan sebelum UK meninggalkan Kesatuan Eropah dan masih tiada perjanjian yang dicapai oleh kedua-dua pihak yang berunding sekaligus menyebabkan ekonomi UK berada dalam ketakpastian (uncertainty).


Analisis GOLD – Harga Emas Susut Semula Ke Paras $1,800

Harga emas sedang membuat pembetulan harga atau petunjuk awal untuk kejatuhan lebih parah selepas ini?
Sentimen berisiko pasaran didorong oleh penularan kembali Covid-19 dilihat menyokong pergerakan US dolar ekoran pelabur berkemungkinan memilih untuk memiliki pegangan tunai untuk kecemasan membuatkan tarikan terhadap emas sedikit pudar.
Pada carta harga XAU/USD yang mengukur nilai emas berbanding US dolar, menyaksikan penurunan semula harga emas di penghujung minggu lalu selepas kenaikan sebelumnya telah mencatatkan paras tertinggi terbaru 4 minggu mencapai sekitar 1834.00.
Menjadi petunjuk awal untuk trend penurunan semula, harga telah pun bergerak di bawah paras halangan Moving Average 50 (MA50) pada rangka masa 1 jam.
Setelah menutup dagangan penghujung minggu lalu sekitar 1810.00, harga menyambung dagangan awal minggu ini ke paras lebih rendah menuju ke paras 1800.00 semula.
Paras 1800.00 yang berada pada zon RBS (resistance become support) akan memberikan petunjuk penting bagi arah harga emas selanjutnya minggu ini.
 Jangkaan penurunan lebih rendah harga bakal berlaku sekiranya harga jatuh di bawah zon tersebut. Harga bakal kembali semula menuju paras tumpuan sebelum ini sekitar 1765.00 dan 1745.00.
Sebaliknya, jika penurunan yang dibuat hanyalah pembetulan harga dan zon 1800.00 kembali menyokong kenaikan semula, harga bakal menguji sekali lagi paras ketinggian yang dicapai minggu lalu.
Untuk trend bullish yang berjaya diteruskan akan mendorong jangkaan kenaikan menuju zon SBR (support become resistance) pada 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/JPY Uji Paras Penting Pada Support 136.600 Selepas Penurunan Minggu Lalu

Dagangan Pound Sterling menunjukkan penurunan yang ketara pada penghujung minggu lalu berikutan ketidaktentuan politik yang terus melanda Britain.
Pelabur mula berwaspada dan mengurangkan posisi dagangan terhadap Sterling selepas Boris Johnson semakin hampir menggantikan jawatan Perdana Menteri Britain yang baru selepas Theresa May melepaskan jawatan tersebut berikutan siri kegagalan beliau mempertahankan pelan Brexit sebelum ini.
Pelabur gusar memikirkan calon pengganti yang baru untuk mengawal situasi pengunduran Britain dari Kesatuan Eropah tanpa sebarang perjanjian dan bakal menjejaskan hubungan perdagangan di masa hadapan.
Selain itu, tempoh masa yang ditetapkan untuk berundur dari Kesatuan Eropah semakin hampir dimana telah ditetapkan pada 31 Oktober nanti.
Tumpuan akan terarah pada keputusan penetapan kadar faedah oleh bank pusat England pada Khamis ini selain data inflasi dan data jualan runcit turut menjadi tumpuan pada minggu ini.
Berbanding matawang safe-haven Yen, Sterling telah membuat penurunan terendah mingguan sehingga ke paras sekitar 136.600 pada carta harga GBP/JPY pada penghujung minggu lalu.
Pelabur juga akan berhati-hati terhadap dagangan Yen pada minggu ini menjelang mesyuarat bank pusat Jepun untuk penetapan kadar faedah terbaru.
Pergerakan harga pada chart GBP/JPY minggu lalu mencatatkan penurunan sekitar 170 pips dari paras resistance 138.200 di mana paras tersebut beberapa kali diuji namun gagal dilepasi harga.
 Permulaan untuk dagangan pada minggu ini melihatkan harga sedikit meningkat menyentuh paras Magic Pivot 136.829 pada indicator Moshed Magic Line hari ini. Namun harga gagal melepasi kenaikan pada paras tersebut sebelum mula membuat penurunan semula ke paras tumpuan 136.600 yang berada pada zon support semasa.
Jika harga berjaya meneruskan penurunan ke paras lebih rendah, harga mampu merekodkan paras terendah terbaru mencecah sehingga ke paras serendah 135.335 (MagicS3) dengan mencatatkan sekitar 150 pips pergerakan harga dari paras Magic Pivot.
Namun jika harga kembali melonjak dan bergerak tinggi berbanding paras Magic Pivot hari ini, kenaikan harga berkemungkinan menuju semula ke paras zon resistance sebelum ini sekitar 138.065 (MagicR3).
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 136.245, 135.919, 135.335.
Paras resistance: 137.155, 137.739, 138.065.
Team INTRADAY menggunakan bacaan dan carta forex dari Broker SaracenMarkets.


USD Sedikit Goyah, Yen Jadi Fokus Pelabur!

Menjadi tumpuan pada sesi Eropah hari ini adalah mata wang yen, menjelang ucapan pertama gabenor baharu Bank of Japan (BOJ) Kazuo Ueda pada jam 6.15 petang ini.
Walaupun tiada apa yang diharapkan daripada kenyataan Ueda, namun sebarang petunjuk mengenai dasar monetari boleh menjadi penggerak kepada mata wang yen.
Pada awal sesi Eropah, mata wang ninja itu menghapuskan sedikit kerugian berbanding US dolar yang dicatatkan pada sesi terdahulu.
Dolar greenback tampaknya kehilangan momentum untuk meneruskan pengukuhan, dengan indeks dolar didagangkan susut pada sekitar harga 102.05 berbanding sekumpulan mata wang utama.
 Terdahulu, laporan NFP Amerika Syarikat menunjukkan pertambahan sebanyak 236,000 pekerjaan pada bulan Mac dan kadar pengangguran pula turun kepada 3.5%.
Ekoran data tersebut, penanda aras hasil bon AS 10 tahun berhasil mencatat pemulihan untuk bangkit semula ke tahap 3.4% sebelum susut sedikit pada dagangan hari ini.
Sementara itu, mata wang euro dan pound kekal berlegar pada sekitar harga yang sama walaupun berlaku turun naik pada dagangan awal sesi.
Dolar Aussie dan New Zealand pula kembali meningkat untuk memadamkan beberapa kerugian, tetapi dolar kiwi masih didagangkan lebih rendah berbanding US dolar.
Pasaran sesi New York dijangka akan menawarkan arah tuju yang lebih jelas buat US dolar dan mata wang secara keseluruhan.


Analisis Teknikal USD/JPY – Timeframe H1 – 5/3/2018

Harga USD/JPY kini berada di sekitar zone support mingguan 105.50/30 dan secara teknikalnya, ia berpotensi untuk membuat kenaikan jika tidak berjaya untuk melepasi harga tersebut. Dengan keadaan pergerakan yang masih kuat ke arah bearish sejak minggu lalu, dijangkakan ia akan membuat kenaikan retracement/pullback ketika ini selagi ia tidak breakout Key Support.
 Potensi kenaikan adalah ke sekitar Key Resistance Zone 106.30/00 sebelum ia meneruskan lagi penurunan. Dan jika breakout 105.30, jangkaan penurunan adalah ke sekitar harga target terhampir 104.80 atau lebih rendah ke 104.30 bagi membentuk new LL.
Walaubagaimanapun, jika breakout Key Resistance Zone, USD/JPY akan mulai mengorak langkah bullish. Oleh itu, selagi ia tidak breakout, kebarangkalian masih tinggi untuk ia bearish ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Amerika Syarikat Tekad Naikkan Kadar Tarif Terhadap Barangan Import China

Perkembangan terbaru bagi laporan rundingan dagang antara Amerika Syarikat dan China terus menambahkan kegelisahan para pelabur.
Amerika Syarikat dilaporkan telah menaikkan kadar tarid terhadap barangan import China yang bernilai $200 bilion dolar daripada 10% kepada 25%. China menyatakan kekecewaan terhadap tindakan Amerika tersebut dan akan memberi tindakan balas selepas ini.
Walaupun Amerika telah menaikkan kadar tarif, China masih lagi meneruskan rundingan pada hari ini. Rundingan pada hari ini berkemungkinan akan memberi fokus untuk kembali mencari jalan penyelesaian terhadap ketegangan rundingan.
 Persoalan yang timbul adalah, apakah tindakan balas yang akan dilaksanakan oleh China untuk memberikan reaksi terhadap kenaikan tarif tersebut.
China sebelum ini telah mengenakan kadar tarif sekitar $110 bilion dolar terhadap barangan eksport Amerika Syarikat ke China, tetapi China hanya mempunyai jumlah barangan Amerika yang lebih kecil daripada sasaran mereka.
China berkemungkinan akan memperkenalkan kembali tambahan kadar tarif terhadap barangan auto dan bahagian-bahagiannya di mana sepatutnya berkuatkuasa pada 1 April lalu namun ditangguhkan. Pertanian turut akan menjadi tumpuan dalam rundingan termasuk produk sejukbeku dan kacang soya.
Situasi ini memberikan perspektif negatif terhadap pelabur dalam pasaran dengan risiko yang semakin meningkat selain menggugat pertumbuhan ekonomi global. Sentimen pasaran kekal berisiko sehingga dagangan pada minggu ini menutup tirainya.


Bye-bye USD, Yen Kini Jadi ‘King’

Mata wang yen terus memanjangkan keuntungan untuk didagangkan pada paras ketinggian 4 bulan berbanding US dolar pada sesi Eropah.
Lonjakan mata wang yen bermula dari pengumuman mengejut Bank of Japan (BOJ) untuk melaraskan program kawalan keluk hasil dengan membenarkan hasil bon kerajaan 10 tahun turun naik antara -0.5% dan 0.5%, berbanding -0.25 dan 0.25% sebelum ini.
Walaupun langkah ini bukanlah perubahan besar dalam pendirian dasar BOJ, namun impak ke atas mata wang yen adalah ketara dengan pelabur meletakkan jangkaan untuk peralihan kepada dasar yang hawkish tidak lama lagi.
Dalam sidang media susulan pengumuman tersebut, Gabenor Haruhiko Kuroda menekankan perubahan itu bukan kenaikan kadar faedah tetapi untuk meningkatkan fungsi pasaran bon.
 Impak daripada keputusan BOJ ini turut memberi kesan kepada pasaran saham secara meluas, menyaksikan indeks Nikkei merosot lebih 2.5% sebaik sahaja pengumuman dibuat.
Indeks dolar juga tergelincir lebih rendah, mencatatkan kerugian 0.6% kepada 104.00 berbanding sekumpulan mata wang utama.
Selan itu, yen turut meraih pengukuhan berbanding mata wang utama lain, dengan meningkat lebih 3% berbanding euro ke paras ketinggian 3 bulan dan tertinggi 2 bulan berbanding pound.
Dolar Aussie pula tergelincir 3.5% berbanding yen ke paras terlemah 7 bulan, manakala dolar New Zealand pula paling rendah dua bulan susulan penyusutan 3.8% berbanding yen.


GBP Terjunam Lagi Dalam Sesi Dagangan Eropah!

Matawang sterling jatuh ke tahap paling rendah yang pernah dicatat sejak awal tahun 2009. Matawang ini menambah kerugian terbesar yang dicatat minggu lepas, sekali gus menambah kebimbangan terhadap kesan Brexit kepada ekonomi Britain.
Matawang itu kembali tenang selepas satu siri ‘flash-crash’ yang mengejutkan pasaran matawang seluruh dunia Jumaat lepas.
Dalam sesi dagangan ini, sterling jatuh 0.7% sekali gus menjadikan GBP kehilangan hampir 9% sejak mengambil keputusan untuk meninggalkan referendum.
GBP/USD, 30 minit
 Ramai pelabur beranggapan bahawa junaman tajam yang dibuat Pound itu disebabkan ‘hard Brexit’, selepas Theresa May mengambil keputusan untuk meninggalkan EU secara rasmi pada Mac tahun depan.
Ada juga yang berpendapat bahawa penurunan itu disebabkan oleh dasar kewangan yang longgar oleh Bank of England.
Tidak kurang ada yang berpendapat sebaliknya.
Kebimbangan itu turut dirasai ramai pelabur, termasuk pelabur asing yang meletakkan aset mereka di Britain. Pelabur khuatir jika sekiranya meraka kehilangan akses penuh terhadap pasaran tunggal EU yang akan menjejaskan perniagaan mereka.
Penganalisis pasaran masih meneruskan teka-teki mereka terhadap nasib Pound dan berpendapat bahawa sentimen itu tidak akan pulih sepenuhnya sebelum Britain benar-benar keluar daripada Kesatuan Eropah.


Mesyuarat Pertama Christine Lagarde Sebagai Presiden ECB Jadi Tumpuan

Pada penetapan dasar monetari Bank Pusat Eropah (ECB) hari ini, ia akan menjadi mesyuarat pertama yang dipengerusikan oleh Presiden ECB Christine Lagarde dengan semua perhatian pasaran kini tertumpu kepadanya.
Antara yang menjadi persoalan kini adalah sama ada terdapat sebarang petunjuk mengenai keputusan dasar pada masa akan datang memandangkan pasaran menjangkakan Lagarde akan mengekalkan kadar faedah pada mesyuarat kali ini.
Ini adalah kerana, ECB yakin bahawa dasar monetari perlu kekal akomodatif dan kerajaan perlu memainkan peranan mereka untuk meningkatkan ekonomi. Jerman mungkin dapat mengelak daripada mengalami kemelesetan tetapi kadar inflasi adalah rendah dan pertumbuhannya perlahan.
Berikutan daripada itu, ia mengurangkan peluang untuk Lagarde mengenakan pelonggaran yang lebih lanjut dalam dasar monetarinya.
 Sehingga kini Presiden Lagarde masih belum menyuarakan pandangannya mengenai dasar monetari, walaupun telah berulang kali diberi peluang itu melalui beberapa ucapan yang telah beliau sampaikan sebelum ini.
Dalam ucapannya baru-baru ini, beliau dilihat lebih banyak memberi penekanan kepada kesan sampingan yang negatif akibat daripada pendirian dasar semasa.
Sebelum ini, Lagarde telah mengumumkan semakan semula strategi daripada keputusan bank pusat pada 2003 yang menetapkan sasaran inflasi berada di bawah, tetapi hampir kepada 2% dalam jangka masa sederhana.
Ini adalah bagi memastikan sama ada sasaran yang ditetapkan itu bertetapan dengan keadaan ekonomi semasa yang telah banyak mengalami perubahan.
Bagi mendapatkan petunjuk mengenai pelonggaran selanjutnya pada masa akan datang, ia adalah bergantung kepada unjuran ekonomi dan jangkaan inflasi oleh ECB.


Ini Arah Pergerakan USD Selepas Data NFP AS Yang Kuat!

Permulaan dagangan awal minggu dihiasi oleh pengukuhan US dolar setelah disokong oleh bacaan yang lebih kuat dalam laporan pekerjaan NFP Amerika Syarikat pada Jumaat lalu.
Ekonomi AS tanpa dijangka telah menambah sebanyak 531,000 pekerjaan pada bulan Oktober, lebih baik dari jangkaan kenaikan sebanyak 455,000 pekerjaan. Bukan itu sahaja, malah bacaan yang disemak semula pada September juga menunjukkan peningkatan lebih tinggi berbanding sebelumnya dengan catatan sebanyak 312,000.
Kadar pengangguran AS juga terus menunjukkan penurunan dengan menurun pada 4.6% berbanding bacaan sebelumnya pada 4.8%. Ini secara tidak langsung memberi indikasi bahawa pasaran buruh telah mula memaparkan pemulihan setelah terkesan dengan varian delta baru-baru ini.
Ketika penulisan, indeks dolar diniagakan menguat pada 94.30 berbanding sekumpulan matawang utama, tidak jauh dari paras ketinggian setahun yang dicapainya pada Jumaat lepas, pada 94.60.
 Setelah menyentuh paras tertinggi 15 bulan berbanding euro susulan data pekerjaan AS yang kuat pada hari Jumaat, US dolar didagangkan stabil pada 1.1555 ketika sesi Asia.
Perhatian pelabur kini beralih pula kepada pengeluaran data inflasi AS pada minggu ini yang dijangka akan meningkat 5.8% tahun ke tahun, yang pastinya akan menjadi cabaran besar buat Federal Reserve (Fed) untuk terus bersabar dengan kenaikan kadar faedah.
Matawang pound, yang jatuh ke tahap terendah lima minggu susulan kekecewaan terhadap keputusan Bank Pusat England (BOE) untuk mengekalkan kadar faedah, sedikit meningkat pada 1.3480 berbanding US dolar.
Sementara matawang sensitif risiko pula, kekal didagangkan lemah berbanding US dolar, dengan dolar Aussie berlegar sekitar paras terendah tiga minggu dan dolar kiwi pula di tahap terendah dua minggu.


Selepas Trump Positif COVID-19, Dagangan Emas Mencanak Tinggi

Harga emas kembali melonjak pada dagangan Jumaat susulan berita mengejutkan tentang laporan Presiden Amerika Syarikat (AS), Donald Trump disahkan positif COVID-19.
Di laman sosial rasmi Trump juga turut mengesahkan bahawa beliau dan isterinya, Melania Trump positif COVID-19 selepas menjalani ujian saringan dan akan mula dikuarantin.
Pasaran memberi reaksi terhadap isu tersebut dah dilihat harga emas melonjak berikutan pelabur kembali beralih ke aset pelabur yang lebih selamat ekoran kebimbangan terhadap isu tersebut.
Pada carta harga XAU/USD, sesi Asia melihatkan harga turun di bawah paras 1900.00 sehingga ke paras 1890.00. Namun, harga kembali melonjak semula di atas paras 1900.00 susulan berita Trump disahkan positif COVID-19.
Dagangan yang bersambung di sesi Eropah masih melihatkan momentum lonjakan harga emas dengan jangkaan harga emas akan turut meningkat berbanding US dolar.
Kenaikan harga pada carta XAU/USD dijangkakan akan menuju paras 1838.00 yang merupakan zon SBR (support become resistance).
 Namun, harga berpotensi untuk membuat penurunan semula jika US dolar kembali mengukuh. Pengukuhan US dolar akan dipengaruhi oleh laporan data pekerjaan NFP AS yang diterbitkan di awal sesi New York.
Jika harga kembali turun, paras 1900.00 akan kembali diuji untuk harga teruskan penurunan ke paras lebih rendah semula.
Zon RBS (resistance become support) 1875.00 akan menjadi tumpuan sebelum harga menuju pula ke zon support 1850.00
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Didagangkan Lemah, Harga Emas Meningkat Ke Paras Tertinggi 4 Bulan Lalu

Pasaran Matawang
Matawang US dolar didagangkan rendah berbanding matawang utama pada hari Rabu dalam sesi dagangan Eropah.
Indeks US dolar yang mengukur kekuatan matawang greenback berbanding matawang lain jatuh sebanyak 0.45% kepada 89.48 setakat jam 05.55 p.m.
Matawang EUR/USD mengukuh sebanyak 0.39% kepada 1.2346.
Penyusutan matawang US dolar dan pengukuhan euro dolar adalah disebabkan sentimen isu penutupan kerajaan persekutuan tidak dapat merangsang momentum matawang greenback tersebut.
 Penutupan kerajaan (government shutdown) di Amerika Syarikat telah berakhir selepas Presiden Trump menandatangani rang undang-undang perbelanjaan sementara kerajaan.
Pasaran Komoditi
Harga minyak mentah tidak banyak berubah dalam sesi dagangan Eropah. Manakala minyak brent mencatat kejatuhan.
Harga minyak Brent setakat ini didagangkan di sekitar $69.70 setong. Harga minyak WTI susut 0.05% kepada $64.44 setong setakat jam 05.55 petang.
Pelabur menjangkakan laporan mingguan akan menunjukkan peningkatan dalam pengeluaran minyak.
Harga emas pula naik ke paras tertinggi 4 bulan berikutan kelemahan matawang US dolar.


Analisis Teknikal USD/JPY – Timeframe H1 – 5/10/2018

Keadaan pasaran yang dilihat agak berisiko semalam menjelang data pekerjaan dan gaji yang akan dikeluarkan pada malam ini memberi kelebihan kepada matawang safe-haven Yen. Jika dilihat dari segi pergerakan harga pada chart USD/JPY, harga dilihat membuat penurunan dari paras tertinggi yang dicapai pada awal sesi Asia semalam sebelum harga turun melepasi paras Magic Pivot dan support MagicS1 pada indicator Moshed Magic Line semalam. Harga telah kembali turun lebih rendah semula dari paras resistance sebelum ini iaitu pada 114.000.
Pada sesi pasaran Asia hari ini, harga dilihat menguji paras Magic Pivot 114.034 yang juga berada di paras resistance sebelum ini, sebelum harga membuat penurunan setelah gagal menembusi paras Magic Pivot tersebut. Harga semasa didagangkan pada paras 113.830 setakat jam 3.30 petang. Jika harga terus menyambung penurunan yang dibuat semalam, paras awal yang dijangka dituju harga adalah pada support 113.505 (MagicS1). Penurunan harga seterusnya bakal menyaksikan harga turun ke paras support lebih rendah yang berada di 113.111 (MagicS2). Dan jika USD terus lemah dalam pasaran, harga boleh mencecah paras penurunan sehingga ke support 112.582 (MagicS3).
 Sebaliknya, pengukuhan USD yang dijangka pada malam ini bakal melonjakkan semula harga ke paras lebih tinggi dan harga dilihat akan menuju ke paras resistance 114.428 (MagicR1) sebelum membuat Higher High yang baru berkemungkinan ke paras resistance 114.957 (MagicR2). Jika momentum kenaikan harga yang kuat dikekal harga pada malam ini, harga dijangkakan mampu mencapai paras ketinggian sehingga ke paras resistance 115.351 (MagicR3) pada indicator Moshed Magic Line.
Kawal posisi trading anda sebaik mungkin dalam menghadapi pergerakan volatile yang dijangkakan pasaran pada malam ini. Lihat paras-paras penting pada indicator Moshed Magic Line untuk memudahkan analisis teknikal seharian anda.

Paras support: 113.505, 113.111, 112.582.
Paras resistance: 114.428, 114.957, 115.351.